# Europos Sąjungos C 40/2022

| | ISSN 1977-0960 |
| --- | --- |
| Europos Sąjungos
  oficialusis leidinys | C 40 |
| | |
| Leidimas lietuvių kalba | Informacija ir pranešimai | 65 metai2022m. sausio 26d. |

ISSN 1977-0960

Europos Sąjungos

oficialusis leidinys

C 40

Leidimas lietuvių kalba

Informacija ir pranešimai

65 metai2022m. sausio 26d.

---

| Turinys | Puslapis |
| --- | --- |
| | V   Nuomonės |
| | PROCEDŪROS, SUSIJUSIOS SU BENDROS PREKYBOS POLITIKOS ĮGYVENDINIMU |
| | Europos Komisija |
| 2022/C 40/01 | Pranešimas apie antidempingo priemonių, taikomų tam tikroms importuojamoms Kinijos Liaudies Respublikos ir Taivano kilmės nerūdijančiojo plieno vamzdžių ir vamzdelių sandūriniu būdu privirinamoms jungiamosioms detalėms (gatavoms ir negatavoms), galiojimo termino peržiūros inicijavimą | 1 |
| | PROCEDŪROS, SUSIJUSIOS SU KONKURENCIJOS POLITIKOS ĮGYVENDINIMU |
| | Europos Komisija |
| 2022/C 40/02 | Išankstinis pranešimas apie koncentraciją (Byla M.10569 – KKR / GIP / CYRUSONE). Bylą numatoma nagrinėti supaprastinta tvarka (
  1
  ) | 14 |
| | KITI AKTAI |
| | Europos Komisija |
| 2022/C 40/03 | Paraiškos įregistruoti pavadinimą paskelbimas pagal Europos Parlamento ir Tarybos reglamento (ES) Nr. 1151/2012 dėl žemės ūkio ir maisto produktų kokybės sistemų 50 straipsnio 2 dalies a punktą | 16 |
| 2022/C 40/04 | Pranešimo apie vyno sektoriaus produkto specifikacijos standartinio pakeitimo patvirtinimą paskelbimas pagal Komisijos deleguotojo reglamento (ES) 2019/33 17 straipsnio 2 ir 3 dalis | 20 |

Turinys

Puslapis

V   Nuomonės

PROCEDŪROS, SUSIJUSIOS SU BENDROS PREKYBOS POLITIKOS ĮGYVENDINIMU

Europos Komisija

2022/C 40/01

Pranešimas apie antidempingo priemonių, taikomų tam tikroms importuojamoms Kinijos Liaudies Respublikos ir Taivano kilmės nerūdijančiojo plieno vamzdžių ir vamzdelių sandūriniu būdu privirinamoms jungiamosioms detalėms (gatavoms ir negatavoms), galiojimo termino peržiūros inicijavimą

1

PROCEDŪROS, SUSIJUSIOS SU KONKURENCIJOS POLITIKOS ĮGYVENDINIMU

Europos Komisija

2022/C 40/02

Išankstinis pranešimas apie koncentraciją (Byla M.10569 – KKR / GIP / CYRUSONE). Bylą numatoma nagrinėti supaprastinta tvarka (
  1
  )

1

14

KITI AKTAI

Europos Komisija

2022/C 40/03

Paraiškos įregistruoti pavadinimą paskelbimas pagal Europos Parlamento ir Tarybos reglamento (ES) Nr. 1151/2012 dėl žemės ūkio ir maisto produktų kokybės sistemų 50 straipsnio 2 dalies a punktą

16

2022/C 40/04

Pranešimo apie vyno sektoriaus produkto specifikacijos standartinio pakeitimo patvirtinimą paskelbimas pagal Komisijos deleguotojo reglamento (ES) 2019/33 17 straipsnio 2 ir 3 dalis

20

---

| | |
| --- | --- |
| | (1)   Tekstas svarbus EEE. |

---

(1)   Tekstas svarbus EEE.

1

| LT | |
| --- | --- |

LT

---

V Nuomonės

PROCEDŪROS, SUSIJUSIOS SU BENDROS PREKYBOS POLITIKOS ĮGYVENDINIMU

Europos Komisija

| 2022 1 26 | LT | Europos Sąjungos oficialusis leidinys | C 40/1 |
| --- | --- | --- | --- |

2022 1 26

LT

Europos Sąjungos oficialusis leidinys

C 40/1

---

Pranešimas apie antidempingo priemonių, taikomų tam tikroms importuojamoms Kinijos Liaudies Respublikos ir Taivano kilmės nerūdijančiojo plieno vamzdžių ir vamzdelių sandūriniu būdu privirinamoms jungiamosioms detalėms (gatavoms ir negatavoms), galiojimo termino peržiūros inicijavimą

(2022/C 40/01)

Paskelbus pranešimą (1) apie artėjančią antidempingo priemonių, galiojančių tam tikroms importuojamoms Kinijos Liaudies Respublikos ir Taivano (toliau – nagrinėjamosios šalys) kilmės nerūdijančiojo plieno vamzdžių ir vamzdelių sandūriniu būdu privirinamoms jungiamosioms detalėms (gatavoms ir negatavoms), galiojimo pabaigą, Europos Komisija (toliau – Komisija) gavo prašymą atlikti peržiūrą pagal 2016 m. birželio 8 d. Europos Parlamento ir Tarybos reglamento (ES) 2016/1036 dėl apsaugos nuo importo dempingo kaina iš Europos Sąjungos narėmis nesančių valstybių (2) (toliau – pagrindinis reglamentas) 11 straipsnio 2 dalį.

1.   Prašymas atlikti peržiūrą

Prašymą 2021 m. spalio 26 d. nerūdijančiojo plieno vamzdžių ir vamzdelių sandūriniu būdu privirinamų jungiamųjų dalių (gatavų ir negatavų) Sąjungos pramonės, kaip nurodyta pagrindinio reglamento 5 straipsnio 4 dalyje, vardu pateikė Europos Sąjungos nerūdijančiojo plieno sandūriniu būdu privirinamų jungiamųjų detalių pramonės apsaugos komitetas (toliau – pareiškėjas).

Suinteresuotosioms šalims susipažinti skirtoje byloje pateikiama nekonfidenciali prašymo versija ir Sąjungos gamintojų prašymo rėmimo lygio analizė. Šio pranešimo 5.6 skirsnyje pateikiama informacija apie suinteresuotųjų šalių galimybę susipažinti su byla.

2.   Peržiūrimasis produktas

Šioje peržiūroje nagrinėjamas produktas – Kinijos Liaudies Respublikos (KLR) ir Taivano kilmės vamzdžių ir vamzdelių sandūriniu būdu privirinamos jungiamosios detalės iš austenitinio nerūdijančiojo plieno markių, atitinkančių AISI 304, 304L, 316, 316L, 316Ti, 321 ir 321H ir jų atitikmenų pagal kitas normas tipus, kurių didžiausias išorinis skersmuo ne didesnis kaip 406,4 mm, o sienelių storis ne didesnis kaip 16 mm, kurių vidinio paviršiaus šiurkštumo vidurkis (Ra) ne mažesnis kaip 0,8 mikrometro, ne junginės, gatavos arba negatavos (toliau – peržiūrimasis produktas), kurių KN kodai šiuo metu yra ex 7307 23 10 ir ex 7307 23 90 (TARIC kodai 7307231015, 7307231025, 7307239015, 7307239025). Šie KN ir TARIC kodai pateikiami tik kaip informacija.

3.   Galiojančios priemonės

Šiuo metu galiojančios priemonės – galutinis antidempingo muitas, nustatytas Komisijos įgyvendinimo reglamentu (ES) 2017/141 (3).

4.   Peržiūros pagrindas

Prašymas grindžiamas tuo, kad pasibaigus priemonių galiojimui dempingas ir Sąjungos pramonei daroma žala veikiausiai tęstųsi arba pasikartotų.

4.1.   
  Įtarimas dėl dempingo tęsimosi tikimybės

4.1.1.   Įtarimas dėl dempingo iš KLR tęsimosi arba pasikartojimo tikimybės

Pareiškėjas teigė, kad KLR dempingo tęsimosi tikimybei nustatyti netikslinga taikyti vidaus rinkos kainų ir sąnaudų, nes esama didelių iškraipymų pagal pagrindinio reglamento 2 straipsnio 6a dalies b punktą.

Įtarimams dėl didelių iškraipymų pagrįsti pareiškėjas rėmėsi 2017 m. gruodžio 20 d. Komisijos tarnybų parengtos šalies ataskaitos, kurioje aprašytos konkrečios aplinkybės KLR rinkoje, informacija (4). Visų pirma pareiškėjas nurodė tokius iškraipymus, kaip valstybės dalyvavimą apskritai ir konkrečiau plieno pramonėje (nerūdijančiojo plieno vamzdeliai yra pagrindinė nagrinėjamojo produkto žaliava), taip pat iškraipymus, susijusius su žeme, energija, kapitalu ir darbu.

Be to, pareiškėjas rėmėsi viešai prieinama informacija, visų pirma Europos Sąjungos prekybos rūmų Kinijoje ataskaita (5), EBPO ataskaita (6), Pasaulinio forumo dėl perteklinio pajėgumo plieno sektoriuje ministrų ataskaita (7), Kinijos 13-uoju plieno sektoriaus penkmečio planu ir nurodė reglamentą, kuriuo, atlikus priemonių galiojimo termino peržiūrą, tam tikriems importuojamiems Baltarusijos, Kinijos Liaudies Respublikos ir Rusijos kilmės suvirintiems vamzdžiams ir vamzdeliams iš geležies arba nelegiruotojo plieno nustatomas galutinis antidempingo muitas bei reglamentą, kuriuo tam tikriems importuojamiems Indonezijos, Kinijos Liaudies Respublikos ir Taivano kilmės karštai valcuotiems nerūdijančiojo plieno lakštams ir ritiniams nustatomas laikinasis antidempingo muitas (8).

Atsižvelgdama į turimą informaciją Komisija mano, kad pagal pagrindinio reglamento 5 straipsnio 9 dalį yra pakankamai įrodymų tyrimo inicijavimui pagal pagrindinio reglamento 2 straipsnio 6a dalį pagrįsti, o iš tų įrodymų galima matyti, kad dėl didelių iškraipymų, kurie daro poveikį kainoms ir sąnaudoms, nėra tikslinga naudoti KLR vidaus rinkos kainų ir sąnaudų.

Dėl to, atsižvelgiant į pagrindinio reglamento 2 straipsnio 6a dalies a punktą, įtarimas dėl KLR dempingo tęsimosi yra grindžiamas apskaičiuotosios normaliosios vertės, pagrįstos gamybos ir pardavimo sąnaudomis, atitinkančiomis neiškraipytas kainas ar lyginamuosius kriterijus tinkamoje tipiškoje šalyje, palyginimu su KLR peržiūrimojo produkto pardavimo eksportui į Sąjungą kaina (gamintojo kaina EXW sąlygomis).

Atsižvelgiant į tai, apskaičiuoti dempingo skirtumai yra reikšmingi KLR.

Šalies ataskaita pateikiama suinteresuotosioms šalims susipažinti skirtoje byloje ir Prekybos GD svetainėje (9).

4.1.2.   Įtarimas dėl dempingo iš Taivano tęsimosi arba pasikartojimo tikimybės

Pareiškėjas bandė gauti duomenų apie Taivano vidaus rinkos kainas, tačiau tokių duomenų nebuvo. Taigi įtarimas dėl dempingo tęsimosi tikimybės grindžiamas peržiūrimojo produkto apskaičiuotos normaliosios vertės (gamybos sąnaudų, pardavimo, bendrųjų ir administracinių (PBA) išlaidų ir pelno) Taivane palyginimu su pardavimo eksportui į Sąjungą kaina (gamintojo kaina EXW sąlygomis). Per pradinį tyrimą taip pat buvo remiamasi apskaičiuota normaliąja verte.

Atsižvelgiant į tai, apskaičiuoti dempingo skirtumai yra reikšmingi Taivanui.

4.2.   
  Įtarimas dėl žalos tęsimosi arba pasikartojimo tikimybės

Pareiškėjas tvirtina įtariantis, kad KLR ir Taivano daroma žala gali tęstis. Pareiškėjas pateikė pakankamai įrodymų, kad peržiūrimojo produkto importas iš nagrinėjamųjų šalių išliko didelis absoliučiaisiais skaičiais ir pagal rinkos dalį.

Iš pareiškėjo pateiktų įrodymų matyti, kad dėl mažėjančių kainų blogėjo Sąjungos pramonės finansinė padėtis. Pareiškėjas tvirtina, kad taip yra dėl importo mažomis kainomis iš nagrinėjamųjų šalių.

Nedarant poveikio tam, kas išdėstyta pirmiau, pareiškėjas taip pat tvirtina įtariantis, kad Kinijos Liaudies Respublikos ir Taivano daroma žala gali pasikartoti. Įtarimui pagrįsti pareiškėjas pateikė pakankamų įrodymų, kad, jei būtų leista nebetaikyti priemonių, dabartinis peržiūrimojo produkto importo į Sąjungą iš Kinijos Liaudies Respublikos ir Taivano mastas veikiausiai padidėtų dėl nepanaudotų pajėgumų Kinijos Liaudies Respublikoje ir Taivane, be to, reikia atsižvelgti į dabartinį importo mastą. Visiškai aišku, kad nesant dabartinių priemonių importas iš abiejų nagrinėjamųjų šalių lėmė priverstinį kainų mažinimą ir priverstinį pardavimą mažesnėmis kainomis prašyme atlikti peržiūrą pasirinktu peržiūros tiriamuoju laikotarpiu. Atsižvelgiant į tai, dėl importo dempingo kainomis iš nagrinėjamųjų šalių apimties, kuri atsirastų, jei būtų leista nebetaikyti priemonių, Sąjungos pramonei daroma žala veikiausiai pasikartotų.

5.   Procedūra

Pasikonsultavusi su komitetu, įsteigtu pagal pagrindinio reglamento 15 straipsnio 1 dalį, ir nustačiusi, kad yra pakankamai dempingo ir žalos tikimybės įrodymų, pagrindžiančių priemonių galiojimo termino peržiūros inicijavimą, Komisija, remdamasi pagrindinio reglamento 11 straipsnio 2 dalimi, inicijuoja peržiūrą.

Atlikus priemonių galiojimo termino peržiūrą bus nustatyta, ar yra tikimybė, kad pasibaigus priemonių galiojimui Kinijos Liaudies Respublikos ir Taivano kilmės peržiūrimojo produkto dempingas ir Sąjungos pramonei daroma žala tęstųsi arba pasikartotų.

Komisija taip pat atkreipia šalių dėmesį į paskelbtą pranešimą (10) dėl COVID-19 protrūkio padarinių antidempingo ir antisubsidijų tyrimams, kuris gali būti taikomas šiam tyrimui.

5.1.   
  Peržiūros tiriamasis laikotarpis ir nagrinėjamasis laikotarpis

Atliekant dempingo tęsimosi ar pasikartojimo tyrimą bus nagrinėjamas 2021 m. sausio 1 d. – 2021 m. gruodžio 31 d. laikotarpis (toliau – peržiūros tiriamasis laikotarpis). Tiriant žalos tęsimosi arba pasikartojimo tikimybei įvertinti svarbias tendencijas bus nagrinėjamas laikotarpis nuo 2018 m. sausio 1 d. iki tiriamojo laikotarpio pabaigos (toliau – nagrinėjamasis laikotarpis).

5.2.   
  Pastabos dėl prašymo ir tyrimo inicijavimo

Visos suinteresuotosios šalys, norinčios pateikti pastabų dėl prašymo (įskaitant klausimus, susijusius su žala ir priežastiniu ryšiu) arba aspektų, susijusių su tyrimo inicijavimu (įskaitant prašymo rėmimo lygį), privalo tai padaryti per 37 dienas nuo šio pranešimo paskelbimo Europos Sąjungos oficialiajame leidinyje (11) dienos.

Prašymai išklausyti dėl tyrimo inicijavimo turi būti pateikti per 15 dienų nuo šio pranešimo paskelbimo dienos.

5.3.   
  Dempingo tęsimosi tikimybės nustatymo procedūra

Atlikdama priemonių galiojimo termino peržiūrą Komisija nagrinėja eksportą į Sąjungą peržiūros tiriamuoju laikotarpiu ir, neatsižvelgdama į eksportą į Sąjungą, sprendžia, ar peržiūrimąjį produktą nagrinėjamosiose šalyse gaminančių ir parduodančių bendrovių padėtis yra tokia, kad eksportas dempingo kainomis į Sąjungą veikiausiai būtų tęsiamas arba pasikartotų, jei priemonės nustotų galioti.

Todėl Komisijos tyrime kviečiami dalyvauti visi nagrinėjamųjų šalių peržiūrimojo produkto gamintojai (12), taip pat ir nebendradarbiavusieji atliekant tyrimą, po kurio nustatytos galiojančios priemonės.

5.3.1.   Nagrinėjamųjų šalių gamintojų tyrimas

Atsižvelgdama į tai, kad Kinijos Liaudies Respublikoje ir Taivane gali būti daug su šia priemonių galiojimo termino peržiūra susijusių gamintojų, ir siekdama baigti tyrimą per teisės aktuose nustatytą terminą, Komisija gali sumažinti tirtinų gamintojų skaičių iki pagrįsto skaičiaus, atrinkdama tik kai kuriuos iš jų (šis procesas dar vadinamas atranka). Atranka bus vykdoma pagal pagrindinio reglamento 17 straipsnį.

Kad Komisija galėtų nuspręsti, ar atranka yra būtina, ir, jei būtina, atrinkti bendroves, visi gamintojai arba jų vardu veikiantys atstovai, taip pat ir tie, kurie nebendradarbiavo atliekant tyrimą, po kurio nustatytos atliekant šią peržiūrą nagrinėjamos priemonės, prašomi per 7 dienas nuo šio pranešimo paskelbimo dienos Komisijai pateikti informaciją apie savo bendroves. Ši informacija turi būti teikiama per TRON.tdi adresu https://tron.trade.ec.europa.eu/tron/tdi/form/R758_SAMPLING_FORM_FOR_EXPORTING_PRODUCER. Informacija apie prisijungimą prie TRON pateikiama 5.6 ir 5.9 skirsniuose.

Kad gautų informaciją, kurią mano esant reikalingą nagrinėjamųjų šalių gamintojų atrankai, Komisija taip pat kreipsis į nagrinėjamųjų šalių valdžios institucijas ir gali kreiptis į visas žinomas šių šalių gamintojų asociacijas.

Jei atranka būtina, gamintojai bus atrenkami remiantis didžiausia tipiška gamybos, pardavimo ar eksporto apimtimi, kurią galima pagrįstai ištirti per turimą laiką. Apie atrinktas bendroves Komisija, jei tinkama, per nagrinėjamųjų šalių valdžios institucijas praneš visiems žinomiems nagrinėjamųjų šalių gamintojams, nagrinėjamųjų šalių valdžios institucijoms ir gamintojų asociacijoms.

Gavusi gamintojams atrinkti reikalingą informaciją, Komisija praneš susijusioms šalims savo sprendimą dėl to, ar jie atrinkti. Jei nenurodyta kitaip, atrinkti gamintojai užpildytą klausimyną turės pateikti per 30 dienų nuo pranešimo apie sprendimą dėl jų atrinkimo dienos.

Komisija prie suinteresuotosioms šalims susipažinti skirtos bylos pridės pastabą dėl atrinktų bendrovių. Visos pastabos dėl atrinktų bendrovių turi būti gautos per 3 dienas nuo pranešimo apie sprendimą dėl atrinkimo dienos.

Nagrinėjamųjų šalių gamintojams skirto klausimyno kopija pateikiama suinteresuotosioms šalims susipažinti skirtoje byloje ir Prekybos GD svetainėje adresu https://trade.ec.europa.eu/tdi/case_details.cfm?id=2574.

Nedarant poveikio galimybei taikyti pagrindinio reglamento 18 straipsnį, bendrovės, kurios sutiko, kad gali būti atrenkamos, bet nebuvo atrinktos, laikomos bendradarbiaujančiomis bendrovėmis.

5.3.2.   Dėl didelių iškraipymų KLR taikoma papildoma procedūra

Atsižvelgiant į šio pranešimo nuostatas, visos suinteresuotosios šalys raginamos reikšti savo nuomonę, teikti informaciją ir patvirtinamuosius dokumentus dėl pagrindinio reglamento 2 straipsnio 6a dalies taikymo. Jei nenurodyta kitaip, šią informaciją ir patvirtinamuosius dokumentus Komisija turi gauti per 37 dienas nuo šio pranešimo paskelbimo dienos.

Visų pirma Komisija ragina visas suinteresuotąsias šalis pateikti savo nuomonę dėl prašyme nurodytų išteklių ir Suderintos sistemos (SS) kodų, pasiūlyti tinkamą (-as) tipišką (-as) šalį (-is) ir nurodyti tų šalių tiriamojo produkto gamintojų tapatybę. Šią informaciją ir patvirtinamuosius dokumentus Komisija turi gauti per 15 dienų nuo šio pranešimo paskelbimo dienos.

Pagal pagrindinio reglamento 2 straipsnio 6a dalies e punktą Komisija netrukus po peržiūros inicijavimo, pridėdama pastabą prie suinteresuotosioms šalims susipažinti skirtos bylos, praneš tyrimo šalims apie susijusius šaltinius, kuriuos ji ketina naudoti normaliajai vertei KLR nustatyti pagal pagrindinio reglamento 2 straipsnio 6a dalį. Tai apims visus šaltinius, įskaitant tinkamos tipiškos trečiosios šalies parinkimą, jei taikoma. Tyrimo šalims nustatomas 10 dienų nuo tos dienos, kurią prie bylos pridedama minėta pastaba, laikotarpis pastaboms pateikti.

Remiantis Komisijos turima informacija galima KLR atžvilgiu tipiška trečioji šalis šiuo atveju yra Tailandas. Siekdama galutinai parinkti tinkamą tipišką trečiąją šalį, Komisija nagrinės, ar yra šalių, kurių ekonominės plėtros lygis yra panašus į KLR, kuriose yra gaminamas ir parduodamas peržiūrimasis produktas ir kuriose galima lengvai gauti susijusių duomenų. Jei yra daugiau kaip viena tokia šalis, prireikus pirmenybė bus teikiama toms šalims, kuriose užtikrinamas tinkamas socialinės ir aplinkos apsaugos lygis.

Dėl susijusių šaltinių, Komisija kviečia visus KLR gamintojus per 15 dienų nuo šio pranešimo paskelbimo dienos pateikti informaciją apie peržiūrimajam produktui gaminti naudojamas medžiagas (žaliavines ir perdirbtas) ir energiją. Ši informacija turi būti teikiama per TRON.tdi adresu https://tron.trade.ec.europa.eu/tron/tdi/form/R758_INFO_ON_INPUTS_FOR_EXPORTING_PRODUCER_FORM. Informacija apie prisijungimą prie TRON pateikiama 5.6 ir 5.9 skirsniuose.

Be to, bet kokia faktinė informacija apie sąnaudas ir kainas pagal pagrindinio reglamento 2 straipsnio 6a dalies a punktą turi būti pateikta per 65 dienas nuo šio pranešimo paskelbimo dienos. Tokia faktinė informacija turėtų būti teikiama tik iš viešai prieinamų šaltinių.

Kad gautų informaciją, kurią mano esant reikalingą tyrimui, susijusiam su tariamais dideliais iškraipymais, kaip apibrėžta pagrindinio reglamento 2 straipsnio 6a dalies b punkte, Komisija taip pat pateiks klausimyną KLR Vyriausybei.

5.3.3.   Nesusijusių importuotojų (13)
  tyrimas (14)

Šiame tyrime kviečiami dalyvauti peržiūrimąjį produktą iš nagrinėjamųjų šalių į Sąjungą importuojantys nesusiję importuotojai, taip pat ir nebendradarbiavusieji atliekant tyrimą, po kurio nustatytos galiojančios priemonės.

Atsižvelgdama į tai, kad gali būti daug su šia priemonių galiojimo termino peržiūra susijusių nesusijusių importuotojų, ir siekdama baigti tyrimą per teisės aktuose nustatytą terminą, Komisija gali sumažinti tirtinų nesusijusių importuotojų skaičių iki pagrįsto skaičiaus, atrinkdama tik kai kuriuos iš jų (šis procesas dar vadinamas atranka). Atranka bus vykdoma pagal pagrindinio reglamento 17 straipsnį.

Kad Komisija galėtų nuspręsti, ar atranka yra būtina, ir, jei būtina, atrinkti bendroves, visi nesusiję importuotojai arba jų vardu veikiantys atstovai, taip pat ir tie, kurie nebendradarbiavo atliekant tyrimą, po kurio nustatytos atliekant šią peržiūrą nagrinėjamos priemonės, prašomi Komisijai pranešti apie save. Šios šalys privalo tai padaryti per 7 dienas nuo šio pranešimo paskelbimo dienos ir Komisijai pateikti šio pranešimo priede nurodytą informaciją apie savo bendrovę (-es).

Kad gautų informaciją, kurią mano esant reikalingą nesusijusių importuotojų atrankai, Komisija taip pat gali kreiptis į visas žinomas importuotojų asociacijas.

Jei atranka būtina, importuotojai gali būti atrenkami remiantis didžiausia tipiška nagrinėjamųjų šalių peržiūrimojo produkto pardavimo Sąjungoje apimtimi, kurią galima pagrįstai ištirti per turimą laiką. Apie atrinktas bendroves Komisija praneš visiems žinomiems nesusijusiems importuotojams ir importuotojų asociacijoms.

Komisija prie suinteresuotosioms šalims susipažinti skirtos bylos taip pat pridės pastabą dėl atrinktų bendrovių. Visos pastabos dėl atrinktų bendrovių turi būti gautos per 3 dienas nuo pranešimo apie sprendimą dėl atrinkimo dienos.

Kad gautų informaciją, kurią mano esant reikalingą tyrimui, Komisija atrinktiems nesusijusiems importuotojams pateiks klausimynus. Jei nenurodyta kitaip, tos šalys užpildytą klausimyną privalo pateikti per 30 dienų nuo pranešimo apie atrinktas bendroves dienos.

Nesusijusiems importuotojams skirto klausimyno kopija pateikiama suinteresuotosioms šalims susipažinti skirtoje byloje ir Prekybos GD svetainėje adresu https://trade.ec.europa.eu/tdi/case_details.cfm?id=2574.

5.4.   
  Žalos tęsimosi arba pasikartojimo tikimybės nustatymo procedūra

Siekiant nustatyti, ar yra tikimybė, kad Sąjungos pramonei daroma žala gali tęstis arba pasikartoti, Komisija tyrime kviečia dalyvauti Sąjungos peržiūrimojo produkto gamintojus.

5.4.1.   Sąjungos gamintojų tyrimas

Atsižvelgdama į tai, kad yra daug su šia priemonių galiojimo termino peržiūra susijusių Sąjungos gamintojų, ir siekdama baigti tyrimą per teisės aktuose nustatytą terminą, Komisija nusprendė sumažinti tirtinų Sąjungos gamintojų skaičių iki pagrįsto skaičiaus, atrinkdama tik kai kuriuos iš jų (šis procesas dar vadinamas atranka). Atranka vykdoma pagal pagrindinio reglamento 17 straipsnį.

Komisija preliminariai atrinko tam tikrus Sąjungos gamintojus. Išsamesnės informacijos pateikta suinteresuotosioms šalims susipažinti skirtoje byloje.

Suinteresuotosios šalys raginamos teikti pastabas dėl preliminariai atrinktų bendrovių. Be to, kiti Sąjungos gamintojai, taip pat ir nebendradarbiavusieji atliekant tyrimą, po kurio nustatytos galiojančios priemonės, ar jų vardu veikiantys atstovai, manantys, kad yra priežasčių, dėl kurių jie turėtų būti atrinkti, turi susisiekti su Komisija per 7 dienas nuo šio pranešimo paskelbimo dienos. Jei nenurodyta kitaip, visos pastabos dėl preliminariai atrinktų bendrovių turi būti gautos per 7 dienas nuo šio pranešimo paskelbimo dienos.

Apie galiausiai atrinktas bendroves Komisija praneš visiems žinomiems Sąjungos gamintojams ir (arba) Sąjungos gamintojų asociacijoms.

Jei nenurodyta kitaip, atrinkti Sąjungos gamintojai užpildytą klausimyną turės pateikti per 30 dienų nuo pranešimo apie sprendimą dėl jų atrinkimo dienos.

Sąjungos gamintojams skirto klausimyno kopija pateikiama suinteresuotosioms šalims susipažinti skirtoje byloje ir Prekybos GD svetainėje adresu https://trade.ec.europa.eu/tdi/case_details.cfm?id=2574.

5.5.   
  Sąjungos interesų vertinimo procedūra

Jeigu tikimybė, kad dempingas ir žala gali tęstis arba pasikartoti, bus patvirtinta, pagal pagrindinio reglamento 21 straipsnį bus sprendžiama, ar antidempingo priemonių tolesnis taikymas neprieštarautų Sąjungos interesams.

Sąjungos gamintojai, importuotojai ir jiems atstovaujančios asociacijos, naudotojai ir jiems atstovaujančios asociacijos, profesinės sąjungos ir vartotojams atstovaujančios organizacijos raginami teikti Komisijai informaciją apie Sąjungos interesus.

Jei nenurodyta kitaip, su Sąjungos interesų vertinimu susijusi informacija turi būti pateikta per 37 dienas nuo šio pranešimo paskelbimo dienos. Šią informaciją galima teikti laisva forma arba pildant Komisijos parengtą klausimyną.

Klausimynų, įskaitant peržiūrimojo produkto naudotojams skirtą klausimyną, kopija pateikiama suinteresuotosioms šalims susipažinti skirtoje byloje ir Prekybos GD svetainėje adresu https://trade.ec.europa.eu/tdi/case_details.cfm?id=2574.

Bet kuriuo atveju į informaciją, pateiktą pagal 21 straipsnį, bus atsižvelgta tik tuomet, jei pateikiant ji bus pagrįsta faktiniais įrodymais, pagrindžiančiais jos tikrumą.

5.6.   
  Suinteresuotosios šalys

Kad galėtų dalyvauti tyrime, suinteresuotosios šalys, kaip antai nagrinėjamųjų šalių gamintojai, Sąjungos gamintojai, importuotojai ir jiems atstovaujančios asociacijos, naudotojai ir jiems atstovaujančios asociacijos, profesinės sąjungos ir vartotojams atstovaujančios organizacijos, pirmiausia turi įrodyti, kad jų veikla ir peržiūrimasis produktas yra objektyviai susiję.

Nagrinėjamųjų šalių gamintojai, Sąjungos gamintojai, importuotojai ir atstovaujančios asociacijos, pateikę informaciją pagal 5.3.1, 5.3.3 ir 5.4.1 skirsniuose aprašytas procedūras, bus laikomi suinteresuotosiomis šalimis, jei jų veikla ir peržiūrimasis produktas yra objektyviai susiję.

Kitos šalys galės dalyvauti tyrime kaip suinteresuotosios šalys tik nuo to momento, kai apie save praneš, ir su sąlyga, kad jų veikla ir peržiūrimasis produktas yra objektyviai susiję. Subjekto laikymas suinteresuotąja šalimi nedaro poveikio pagrindinio reglamento 18 straipsnio taikymui.

Suinteresuotosioms šalims susipažinti su byla galima per Tron.tdi adresu https://tron.trade.ec.europa.eu/tron/TDI. Kad gautumėte prieigą, laikykitės tame puslapyje pateiktų nurodymų (15).

5.7.   
  Kita rašytinė informacija

Atsižvelgiant į šio pranešimo nuostatas, visos suinteresuotosios šalys raginamos reikšti savo nuomonę, teikti informaciją ir patvirtinamuosius dokumentus. Jei nenurodyta kitaip, šią informaciją ir patvirtinamuosius dokumentus Komisija turi gauti per 37 dienas nuo šio pranešimo paskelbimo dienos.

5.8.   
  Galimybė būti išklausytiems Komisijos tyrimo tarnybų

Visos suinteresuotosios šalys gali prašyti būti išklausytos Komisijos tyrimo tarnybų. Visi prašymai išklausyti turi būti teikiami raštu, juose turi būti nurodytos prašymo priežastys ir santrauka klausimų, kuriuos suinteresuotoji šalis nori aptarti per klausymą. Per klausymą bus nagrinėjami tik suinteresuotųjų šalių iš anksto raštu pateikti klausimai.

Iš principo per klausymus į bylą iki tol neįtraukta faktinė informacija nepristatoma. Vis dėlto, siekiant užtikrinti gerą administravimą ir sudaryti sąlygas Komisijos tarnyboms atlikti tyrimą, suinteresuotosios šalys gali būti paprašytos po klausymo pateikti naujos faktinės informacijos.

5.9.   
  Rašytinės informacijos teikimo, užpildytų klausimynų siuntimo ir susirašinėjimo tvarka

Prekybos apsaugos tyrimams atlikti Komisijai pateikiama informacija neturi būti saugoma autorių teisių. Prieš pateikdamos Komisijai informaciją ir (arba) duomenis, kurių autorių teisės priklauso trečiajai šaliai, suinteresuotosios šalys turi paprašyti autorių teisių subjekto specialaus leidimo, kuriuo būtų aiškiai leidžiama Komisijai: a) naudoti informaciją ir duomenis atliekant šį prekybos apsaugos tyrimą ir b) pateikti informaciją ir (arba) duomenis šio tyrimo suinteresuotosioms šalims taip, kad jos galėtų pasinaudoti savo teisėmis į gynybą.

Visa rašytinė informacija, įskaitant šiame pranešime prašomą informaciją, užpildytus klausimynus ir suinteresuotųjų šalių susirašinėjimą, kurią prašoma laikyti konfidencialia, ženklinama grifu „Neskelbtina“ (16). Šiam tyrimui informaciją teikiančių šalių prašoma nurodyti priežastis, dėl kurių prašoma informaciją laikyti konfidencialia.

Šalys, teikiančios neskelbtiną informaciją, pagal pagrindinio reglamento 19 straipsnio 2 dalį privalo kartu pateikti nekonfidencialią tokios informacijos santrauką, paženklintą grifu „Suinteresuotosioms šalims susipažinti“. Santrauka turi būti pakankamai išsami, kad būtų galima tinkamai suprasti konfidencialios informacijos esmę. Jei konfidencialią informaciją teikianti šalis nenurodo tinkamos prašymo laikyti informaciją konfidencialia priežasties arba nepateikia reikiamos formos ir kokybės nekonfidencialios tokios informacijos santraukos, Komisija į tokią informaciją gali neatsižvelgti, nebent remiantis atitinkamais šaltiniais įrodoma, kad ši informacija yra teisinga.

Visą informaciją ir prašymus, įskaitant skenuotus įgaliojimus ir sertifikatus, suinteresuotosios šalys raginamos teikti per TRON.tdi (https://tron.trade.ec.europa.eu/ tron/TDI). Naudodamos TRON.tdi arba e. paštą suinteresuotosios šalys sutinka su elektroninio informacijos teikimo taisyklėmis, nustatytomis dokumente „Susirašinėjimas su Europos Komisija nagrinėjant prekybos apsaugos bylas“, paskelbtame Prekybos generalinio direktorato svetainėje http://trade.ec.europa.eu/doclib/docs/2011/june/tradoc_148003.pdf. Suinteresuotosios šalys turi nurodyti savo pavadinimą, adresą, telefono numerį ir galiojantį e. pašto adresą, be to, jos turėtų užtikrinti, jog nurodytas e. pašto adresas būtų oficialios darbinės dėžutės, kuri kasdien tikrinama. Kai bus pateikti kontaktiniai duomenys, Komisija bendraus su suinteresuotosiomis šalimis tik per TRON.tdi arba e. paštu, nebent šios aiškiai nurodytų pageidaujančios visus dokumentus iš Komisijos gauti kitomis ryšio priemonėmis arba dokumentus dėl jų pobūdžio tektų siųsti registruotu paštu. Išsamesnių taisyklių ir informacijos dėl susirašinėjimo su Komisija, įskaitant informacijos teikimo per TRON.tdi ir e. paštu principus, suinteresuotosios šalys gali rasti minėtose susirašinėjimo su suinteresuotosiomis šalimis gairėse.

Komisijos adresas susirašinėjimui:

| European Commission |
| --- |
| Directorate-General for Trade |
| Directorate G |
| Office: CHAR 04/039 |
| 1049 ruxelles/Brussel |
| BELGIQUE/BELGIË |

European Commission

Directorate-General for Trade

Directorate G

Office: CHAR 04/039

1049 ruxelles/Brussel

BELGIQUE/BELGIË

TRON. tdi: https://tron.trade.ec.europa.eu/tron/tdi

E. paštas

Su KLR susijusiais dempingo klausimais: TRADE-R758-SSTPF-DUMPING-CHINA@ec.europa.eu

Su Taivanu susijusiais dempingo klausimais: TRADE-R758-SSTPF-DUMPING-TAIWAN@ec.europa.eu

Žalos ir Sąjungos interesų klausimais: TRADE-R758-SSTPF-INJURY@ec.europa.eu

6.   Tyrimo tvarkaraštis

Laikantis pagrindinio reglamento 11 straipsnio 5 dalies, tyrimas paprastai baigiamas per 12 mėnesių ir bet kuriuo atveju ne vėliau kaip per 15 mėnesių nuo šio pranešimo paskelbimo dienos.

7.   Informacijos pateikimas

Paprastai suinteresuotosios šalys informaciją gali pateikti tik laikydamosi šio pranešimo 5 skirsnyje nustatytų tvarkaraščių.

Kad tyrimas būtų baigtas iki privalomų terminų, Komisija nepriims informacijos iš suinteresuotųjų šalių praėjus pastabų dėl galutinio faktų atskleidimo pateikimo terminui arba, jei taikytina, praėjus pastabų dėl papildomo galutinio faktų atskleidimo pateikimo terminui.

8.   Galimybė teikti pastabas dėl kitų šalių pateiktos informacijos

Siekiant užtikrinti teises į gynybą, suinteresuotosioms šalims turėtų būti suteikta galimybė teikti pastabas dėl kitų suinteresuotųjų šalių pateiktos informacijos. Suinteresuotosios šalys gali teikti pastabas dėl klausimų, iškeltų kitų suinteresuotųjų šalių pateiktoje informacijoje, bet negali kelti naujų klausimų.

Jei nenurodyta kitaip, pastabos dėl kitų suinteresuotųjų šalių pateiktos informacijos, susijusios su galutinių išvadų atskleidimu, turėtų būti pateiktos per 5 dienas nuo pastabų dėl galutinių išvadų atskleidimo pateikimo termino. Jei nenurodyta kitaip, papildomo galutinio faktų atskleidimo atveju pastabos dėl kitų suinteresuotųjų šalių pateiktos informacijos, susijusios su papildomu galutiniu faktų atskleidimu, turėtų būti pateiktos per 1 dieną nuo pastabų dėl papildomo galutinio faktų atskleidimo pateikimo termino.

Nurodytu tvarkaraščiu nedaromas poveikis Komisijos teisei tinkamai pagrįstais atvejais prašyti suinteresuotųjų šalių pateikti papildomos informacijos.

9.   Šiame pranešime nustatytų terminų pratęsimas

Šiame pranešime nustatyti terminai gali būti pratęsti suinteresuotųjų šalių prašymu, joms nurodžius pagrįstą priežastį.

Prašyti pratęsti šiame pranešime nurodytus terminus reikėtų tik išimtinėmis aplinkybėmis ir jie bus pratęsti, tik jei bus tinkamai pagrįsti. Bet kuriuo atveju terminas klausimyno atsakymams pateikti dažniausiai pratęsiamas daugiausia 3 dienomis ir paprastai ne daugiau kaip 7 dienomis. Terminas, per kurį turi būti pateikta kita pranešime apie inicijavimą nurodyta informacija, gali būti pratęstas 3 dienomis, nebent įrodoma, kad yra išimtinių aplinkybių.

10.   Nebendradarbiavimas

Tais atvejais, kai suinteresuotoji šalis atsisako leisti susipažinti su būtina informacija, jos nepateikia per nustatytą terminą arba akivaizdžiai trukdo tyrimui, pagal pagrindinio reglamento 18 straipsnį išvados (teigiamos arba neigiamos) gali būti daromos remiantis turimais faktais.

Nustačius, kad suinteresuotoji šalis pateikė melagingą ar klaidinančią informaciją, į ją gali būti neatsižvelgiama ir remiamasi turimais faktais.

Jei suinteresuotoji šalis nebendradarbiauja arba bendradarbiauja tik iš dalies ir todėl išvados grindžiamos turimais faktais pagal pagrindinio reglamento 18 straipsnį, rezultatas gali būti mažiau palankus suinteresuotajai šaliai nei bendradarbiavimo atveju.

Atsakymo pateikimas ne kompiuterine forma nelaikomas nebendradarbiavimu, jeigu suinteresuotoji šalis įrodo, kad atsakymo pateikimas reikalaujamu būdu sudarytų pernelyg didelių sunkumų ar nepagrįstų papildomų išlaidų. Suinteresuotoji šalis turėtų nedelsdama susisiekti su Komisija.

11.   Bylas nagrinėjantis pareigūnas

Suinteresuotosios šalys gali prašyti, kad į bylos nagrinėjimą įsitrauktų prekybos bylas nagrinėjantis pareigūnas. Bylas nagrinėjantis pareigūnas tikrina prašymus susipažinti su byla, ginčus dėl dokumentų konfidencialumo, prašymus pratęsti terminą ir visus kitus prašymus, susijusius su suinteresuotųjų šalių ir trečiųjų šalių teisėmis į gynybą, kurių gali būti pateikta tyrimo metu.

Bylas nagrinėjantis pareigūnas gali surengti klausymus ir veikti kaip suinteresuotosios (-ųjų) šalies (-ių) ir Komisijos tarnybų tarpininkas, kad būtų visapusiškai užtikrintos suinteresuotųjų šalių teisės į gynybą. Prašymai išklausyti dalyvaujant bylas nagrinėjančiam pareigūnui turėtų būti teikiami raštu, o juose nurodomos prašymo priežastys. Bylas nagrinėjantis pareigūnas išnagrinės prašymų priežastis. Šie klausymai turėtų vykti tik tuo atveju, jei klausimai per tinkamą laiką nebuvo išspręsti su Komisijos tarnybomis.

Visi prašymai turi būti pateikti laiku ir nedelsiant, kad nebūtų trukdoma sklandžiai vykdyti tyrimus. Todėl prašyti, kad į bylos nagrinėjimą įsitrauktų bylas nagrinėjantis pareigūnas, suinteresuotosios šalys turėtų kuo greičiau, kai tik įvyksta įvykis, dėl kurio toks įsitraukimas yra pagrįstas. Jeigu prašymai išklausyti pateikiami nesilaikant atitinkamų tvarkaraščių, bylas nagrinėjantis pareigūnas taip pat išnagrinės tokių pavėluotai pateiktų prašymų priežastis, iškeltų klausimų pobūdį ir šių klausimų poveikį teisėms į gynybą, tinkamai atsižvelgdamas į poreikį užtikrinti gerą administravimą ir laiku baigti tyrimą.

Daugiau informacijos ir kontaktinius duomenis suinteresuotosios šalys gali rasti bylas nagrinėjančio pareigūno tinklalapiuose Prekybos GD svetainėje http://ec.europa.eu/trade/trade-policy-and-you/contacts/hearing-officer/.

12.   Galimybė prašyti atlikti peržiūrą pagal pagrindinio reglamento 11 straipsnio 3 dalį

Kadangi ši priemonių galiojimo termino peržiūra inicijuojama vadovaujantis pagrindinio reglamento 11 straipsnio 2 dalies nuostatomis, dėl jos išvadų bus keičiamos ne galiojančios priemonės, bet tos priemonės bus panaikintos arba toliau taikomos pagal pagrindinio reglamento 11 straipsnio 6 dalį.

Jei kuri nors suinteresuotoji šalis mano, kad reikia peržiūrėti priemones, kad vėliau jas būtų galima keisti, ji gali prašyti atlikti peržiūrą pagal pagrindinio reglamento 11 straipsnio 3 dalį.

Šalys, norinčios prašyti tokios peržiūros, kuri būtų atliekama nepriklausomai nuo šiame pranešime minimos priemonių galiojimo termino peržiūros, gali kreiptis į Komisiją pirma nurodytu adresu.

13.   Asmens duomenų tvarkymas

Visi per šį tyrimą surinkti asmens duomenys bus naudojami laikantis Europos Parlamento ir Tarybos reglamento (ES) 2018/1725 (17).

Pranešimas apie duomenų apsaugą, kuriuo visi asmenys informuojami apie asmens duomenų tvarkymą vykdant Komisijos prekybos apsaugos veiklą, pateikiamas Prekybos GD svetainėje http://ec.europa.eu/trade/policy/accessing- markets/trade-defence/.

---

(1)  OL C 168, 2021 5 5, p. 5.

(2)  OL L 176, 2016 6 30, p. 21.

(3)  2017 m. sausio 26 d. Komisijos įgyvendinimo reglamentas (ES) 2017/141, kuriuo tam tikroms importuojamoms Kinijos Liaudies Respublikos ir Taivano kilmės nerūdijančiojo plieno vamzdžių ir vamzdelių sandūriniu būdu privirinamoms jungiamosioms detalėms (gatavoms ir negatavoms) nustatomi galutiniai antidempingo muitai (OL L 22, 2017 1 27, p. 14).

(4)  Komisijos tarnybų darbinis dokumentas dėl didelių Kinijos Liaudies Respublikos ekonomikos iškraipymų prekybos gynimo tyrimų tikslais, 2017 12 20, SWD(2017) 483 final/2, paskelbta adresu https://trade.ec.europa.eu/doclib/docs/2017/december/tradoc_156474.pdf.

(5)  Overcapacity in China: an impediment to the Party’s reform agenda.

(6)  EBPO pasaulinis forumas dėl perteklinio pajėgumo plieno sektoriuje, What’s the issue?

(7)  Pasaulinis forumas dėl perteklinio pajėgumo plieno sektoriuje, 2018 m. rugsėjo 20 d. ministrų ataskaita.

(8)  2021 m. balandžio 16 d. Komisijos įgyvendinimo reglamentas (ES) 2021/635, kuriuo, pagal Europos Parlamento ir Tarybos reglamento (ES) 2016/1036 11 straipsnio 2 dalį atlikus priemonių galiojimo termino peržiūrą, tam tikriems importuojamiems Baltarusijos, Kinijos Liaudies Respublikos ir Rusijos kilmės suvirintiems vamzdžiams ir vamzdeliams iš geležies arba nelegiruotojo plieno nustatomas galutinis antidempingo muitas (OL L 132, 2021 4 19, p. 145) ir 2020 m. balandžio 7 d. Komisijos įgyvendinimo reglamentas (ES) 2020/508, kuriuo tam tikriems importuojamiems Indonezijos, Kinijos Liaudies Respublikos ir Taivano kilmės karštai valcuotiems nerūdijančiojo plieno lakštams ir ritiniams nustatomas laikinasis antidempingo muitas (OL L 110, 2020 4 8, p. 3).

(9)  Šalies ataskaitoje cituojamus dokumentus taip pat galima gauti pateikus tinkamai pagrįstą prašymą.

(10)  OL C 86, 2020 3 16, p. 6 (https://eur-lex.europa.eu/legal-content/LT/TXT/?uri=CELEX%3A52020XC0316%2802%29).

(11)  Jeigu nenurodyta kitaip, visos nuorodos į šio pranešimo paskelbimą bus nuorodos į jo paskelbimą Europos Sąjungos oficialiajame leidinyje.

(12)  Gamintojas – bet kuri nagrinėjamųjų šalių bendrovė, gaminanti peržiūrimąjį produktą, taip pat ir visos su ja susijusios bendrovės, dalyvaujančios gaminant, vidaus rinkoje parduodant ar eksportuojant peržiūrimąjį produktą.

(13)  Atrinkti galima tik su nagrinėjamosios (-ųjų) šalies (-ių) gamintojais nesusijusius importuotojus. Su gamintojais susiję importuotojai turi užpildyti šiems gamintojams skirto klausimyno I priedą. Pagal 2015 m. lapkričio 24 d. Komisijos įgyvendinimo reglamento (ES) 2015/2447, kuriuo nustatomos išsamios tam tikrų Europos Parlamento ir Tarybos reglamento (ES) Nr. 952/2013, kuriuo nustatomas Sąjungos muitinės kodeksas, nuostatų įgyvendinimo taisyklės, 127 straipsnį du asmenys laikomi susijusiais, jeigu: a) vienas iš jų yra kito asmens įmonės vadovas arba darbuotojas; b) jie yra juridiškai pripažinti verslo partneriai; c) jie yra darbdavys ir darbuotojas; d) trečiasis asmuo yra tiesioginis arba netiesioginis abiejų šių asmenų 5 % įstatinio kapitalo arba akcijų su balso teise savininkas, valdytojas arba turėtojas; e) vienas iš jų tiesiogiai arba netiesiogiai valdo kitą; f) abu šie asmenys tiesiogiai arba netiesiogiai yra valdomi trečiojo asmens; g) abu šie asmenys tiesiogiai arba netiesiogiai valdo trečiąjį asmenį arba h) jie yra vienos šeimos nariai (OL L 343, 2015 12 29, p. 558). Asmenys laikomi vienos šeimos nariais tik tuo atveju, jeigu jie yra susiję šiais giminystės ryšiais: i) vyras ir žmona, ii) tėvai ir vaikai, iii) brolis ir sesuo (tikri ar turintys tik vieną bendrą tėvą ar motiną), iv) seneliai ir anūkai, v) dėdė arba teta ir sūnėnas arba dukterėčia, vi) uošvis arba uošvė ir žentas arba marti, vii) svainis ir svainė. Pagal Europos Parlamento ir Tarybos reglamento (ES) Nr. 952/2013, kuriuo nustatomas Sąjungos muitinės kodeksas, 5 straipsnio 4 dalį asmuo – tai fizinis asmuo, juridinis asmuo ir bet kuris asmenų susivienijimas, kuris nėra juridinis asmuo, tačiau pagal Sąjungos arba nacionalinę teisę pripažįstamas galinčiu atlikti teisinius veiksmus (OL L 269, 2013 10 10, p. 1).

(14)  Nesusijusių importuotojų pateikti duomenys taip pat gali būti naudojami dėl kitų šio tyrimo aspektų, ne vien dempingui nustatyti.

(15)  Jei kiltų techninių problemų, kreipkitės į Prekybos pagalbos centrą e. paštu trade-service-desk@ec.europa.eu arba telefonu + 32 2 297 97 97.

(16)  Neskelbtinas dokumentas yra dokumentas, laikomas konfidencialiu pagal pagrindinio reglamento 19 straipsnį ir PPO susitarimo dėl GATT 1994 VI straipsnio įgyvendinimo (Antidempingo susitarimo) 6 straipsnį. Toks dokumentas taip pat saugomas pagal Europos Parlamento ir Tarybos reglamento (EB) Nr. 1049/2001 (OL L 145, 2001 5 31, p. 43) 4 straipsnį.

(17)  2018 m. spalio 23 d. Europos Parlamento ir Tarybos reglamentas (ES) 2018/1725 dėl fizinių asmenų apsaugos Sąjungos institucijoms, organams, tarnyboms ir agentūroms tvarkant asmens duomenis ir dėl laisvo tokių duomenų judėjimo, kuriuo panaikinamas Reglamentas (EB) Nr. 45/2001 ir Sprendimas Nr. 1247/2002/EB (OL L 295, 2018 11 21, p. 39).

---

PRIEDAS

| ☐ | Neskelbtina |
| --- | --- |
| ☐ | Suinteresuotosioms šalims susipažinti |
| (pažymėti tinkamą langelį) |

☐

Neskelbtina

☐

Suinteresuotosioms šalims susipažinti

(pažymėti tinkamą langelį)

ANTIDEMPINGO PRIEMONIŲ, TAIKOMŲ TAM TIKROMS IMPORTUOJAMOMS KINIJOS LIAUDIES RESPUBLIKOS IR TAIVANO KILMĖS NERŪDIJANČIOJO PLIENO VAMZDŽIŲ IR VAMZDELIŲ SANDŪRINIU BŪDU PRIVIRINAMOMS JUNGIAMOSIOMS DETALĖMS (GATAVOMS IR NEGATAVOMS) PRIEMONIŲ GALIOJIMO TERMINO PERŽIŪRA

NESUSIJUSIŲ IMPORTUOTOJŲ ATRANKAI TEIKTINA INFORMACIJA

Šios formos paskirtis – padėti nesusijusiems importuotojams pateikti pranešimo apie inicijavimą 5.3.2 skirsnyje nurodytai atrankai svarbią informaciją.

Formos versijos „Neskelbtina“ ir „Suinteresuotosioms šalims susipažinti“ turėtų būti grąžintos Komisijai, kaip nustatyta pranešime apie inicijavimą.

1.   BENDROVĖS PAVADINIMAS IR KONTAKTINIAI DUOMENYS

Pateikite šiuos savo bendrovės duomenis:

| Bendrovės pavadinimas | |
| --- | --- |
| Adresas | |
| Asmuo ryšiams | |
| E. paštas | |
| Telefonas | |

Bendrovės pavadinimas

Adresas

Asmuo ryšiams

E. paštas

Telefonas

2.   APYVARTA IR PARDAVIMO APIMTIS

Nurodykite bendrą bendrovės apyvartą eurais (EUR), taip pat peržiūrimojo produkto, kaip apibrėžta pranešime apie inicijavimą, importo į Sąjungą ir perpardavimo Sąjungos rinkoje importavus iš Kinijos Liaudies Respublikos bei Taivano peržiūros tiriamuoju laikotarpiu vertę eurais (EUR) ir kiekį tonomis.

| | Tonos | Vertė eurais (EUR) |
| --- | --- | --- |
| Bendra jūsų bendrovės apyvarta eurais (EUR) | | |
| Kinijos Liaudies Respublikos ir Taivano kilmės peržiūrimojo produkto importas į Sąjungą | | |
| Peržiūrimojo produkto (visų šalių kilmės) importas į Sąjungą | | |
| Iš Kinijos Liaudies Respublikos ir Taivano importuoto peržiūrimojo produkto perpardavimas Sąjungos rinkoje | | |

Tonos

Vertė eurais (EUR)

Bendra jūsų bendrovės apyvarta eurais (EUR)

Kinijos Liaudies Respublikos ir Taivano kilmės peržiūrimojo produkto importas į Sąjungą

Peržiūrimojo produkto (visų šalių kilmės) importas į Sąjungą

Iš Kinijos Liaudies Respublikos ir Taivano importuoto peržiūrimojo produkto perpardavimas Sąjungos rinkoje

3.   JŪSŲ BENDROVĖS IR SUSIJUSIŲ BENDROVIŲ (1)
  VEIKLA

Tiksliai aprašykite bendrovės ir visų susijusių bendrovių (išvardykite jas ir nurodykite ryšį su jūsų bendrove), dalyvaujančių gaminant ir (arba) parduodant (eksportui ir (arba) vidaus rinkai) peržiūrimąjį produktą, veiklą. Prie tokios veiklos gali būti priskiriama (tačiau tuo neapsiribojama) peržiūrimojo produkto pirkimas, jo gamyba pagal subrangos sutartis arba peržiūrimojo produkto perdirbimas ar prekyba juo.

| Bendrovės pavadinimas ir vieta | Veikla | Ryšys |
| --- | --- | --- |
| | | |
| | | |
| | | |

Bendrovės pavadinimas ir vieta

Veikla

Ryšys

4.   KITA INFORMACIJA

Pateikite kitą susijusią informaciją, kurią bendrovė mano esant naudingą Komisijai vykdant bendrovių atranką.

5.   PATVIRTINIMAS

Pateikdama nurodytą informaciją bendrovė sutinka, kad gali būti atrenkama. Jei bendrovė bus atrinkta, ji turės užpildyti klausimyną ir leisti apsilankyti jos patalpose, kad būtų patikrinti jos atsakymai. Jeigu bendrovė nurodys nesutinkanti, kad gali būti atrenkama, tai bus laikoma atsisakymu bendradarbiauti atliekant tyrimą. Komisijos išvados dėl nebendradarbiaujančių importuotojų yra grindžiamos turimais faktais, todėl rezultatas bendrovei gali būti mažiau palankus nei bendradarbiavimo atveju.

Įgaliotojo pareigūno parašas:

Įgaliotojo pareigūno vardas, pavardė ir pareigos:

Data:

---

(1)  Pagal 2015 m. lapkričio 24 d. Komisijos įgyvendinimo reglamento (ES) 2015/2447, kuriuo nustatomos išsamios tam tikrų Europos Parlamento ir Tarybos reglamento (ES) Nr. 952/2013, kuriuo nustatomas Sąjungos muitinės kodeksas, nuostatų įgyvendinimo taisyklės, 127 straipsnį du asmenys laikomi susijusiais, jeigu: a) vienas iš jų yra kito asmens įmonės vadovas arba darbuotojas; b) jie yra juridiškai pripažinti verslo partneriai; c) jie yra darbdavys ir darbuotojas; d) trečiasis asmuo yra tiesioginis arba netiesioginis abiejų šių asmenų 5 % įstatinio kapitalo arba akcijų su balso teise savininkas, valdytojas arba turėtojas; e) vienas iš jų tiesiogiai arba netiesiogiai valdo kitą; f) abu šie asmenys tiesiogiai arba netiesiogiai yra valdomi trečiojo asmens; g) abu šie asmenys tiesiogiai arba netiesiogiai valdo trečiąjį asmenį arba h) jie yra vienos šeimos nariai (OL L 343, 2015 12 29, p. 558). Asmenys laikomi vienos šeimos nariais tik tuo atveju, jeigu jie yra susiję šiais giminystės ryšiais: i) vyras ir žmona, ii) tėvai ir vaikai, iii) brolis ir sesuo (tikri ar turintys tik vieną bendrą tėvą ar motiną), iv) seneliai ir anūkai, v) dėdė arba teta ir sūnėnas arba dukterėčia, vi) uošvis arba uošvė ir žentas arba marti, vii) svainis ir svainė. Pagal Europos Parlamento ir Tarybos reglamento (ES) Nr. 952/2013, kuriuo nustatomas Sąjungos muitinės kodeksas, 5 straipsnio 4 dalį asmuo – tai fizinis asmuo, juridinis asmuo ir bet kuris asmenų susivienijimas, kuris nėra juridinis asmuo, tačiau pagal Sąjungos arba nacionalinę teisę pripažįstamas galinčiu atlikti teisinius veiksmus (OL L 269, 2013 10 10, p. 1).

---

PROCEDŪROS, SUSIJUSIOS SU KONKURENCIJOS POLITIKOS ĮGYVENDINIMU

Europos Komisija

| 2022 1 26 | LT | Europos Sąjungos oficialusis leidinys | C 40/14 |
| --- | --- | --- | --- |

2022 1 26

LT

Europos Sąjungos oficialusis leidinys

C 40/14

---

Išankstinis pranešimas apie koncentraciją

(Byla M.10569 – KKR / GIP / CYRUSONE)

Bylą numatoma nagrinėti supaprastinta tvarka

(Tekstas svarbus EEE)

(2022/C 40/02)

1.

Šis pranešimas susijęs su šiomis įmonėmis:

| — | „KKR & Co. Inc.“ (toliau – KKR, JAV), |
| --- | --- |

—

„KKR & Co. Inc.“ (toliau – KKR, JAV),

| — | „Global Infrastructure Management, LLC“ (toliau – GIP, JAV), |
| --- | --- |

—

„Global Infrastructure Management, LLC“ (toliau – GIP, JAV),

| — | „CyrusOne, Inc.“ (toliau – „CyrusOne“, JAV). |
| --- | --- |

—

„CyrusOne, Inc.“ (toliau – „CyrusOne“, JAV).

Įmonės KKR ir GIP įgyja, kaip apibrėžta Susijungimų reglamento 3 straipsnio 1 dalies b punkte, bendrą visos įmonės „CyrusOne“ kontrolę.

Koncentracija vykdoma perkant akcijas.

2.

| — | KKR: pasaulinė investicinė įmonė, siūlanti alternatyvius turto valdymo, kapitalo rinkų ir draudimo sprendimus; |
| --- | --- |

—

KKR: pasaulinė investicinė įmonė, siūlanti alternatyvius turto valdymo, kapitalo rinkų ir draudimo sprendimus;

| — | GIP: nepriklausoma infrastruktūros fondų valdytoja, užsiimanti investavimo į turtą (daugiausia transporto, energetikos, atliekų ir vandens sektoriuose) ir jo valdymo veikla; |
| --- | --- |

—

GIP: nepriklausoma infrastruktūros fondų valdytoja, užsiimanti investavimo į turtą (daugiausia transporto, energetikos, atliekų ir vandens sektoriuose) ir jo valdymo veikla;

| — | „CyrusOne“: investicijų į nekilnojamąjį turtą patikos fondas, kuris valdo, eksploatuoja ir plėtoja įmonėms skirtų ir nuo operatorių nepriklausančių, daugelio ar vieno subjekto naudojamų duomenų centrų objektus JAV ir Europoje. |
| --- | --- |

—

„CyrusOne“: investicijų į nekilnojamąjį turtą patikos fondas, kuris valdo, eksploatuoja ir plėtoja įmonėms skirtų ir nuo operatorių nepriklausančių, daugelio ar vieno subjekto naudojamų duomenų centrų objektus JAV ir Europoje.

3.

Pagal Komisijos pranešimą dėl supaprastintos tam tikrų koncentracijų nagrinėjimo pagal Tarybos reglamentą (EB) Nr. 139/2004 procedūros (2) reikėtų pažymėti, kad šią bylą numatoma nagrinėti pranešime nurodyta tvarka.

4.

Pastabos Komisijai turi būti pateiktos per 10 dienų nuo šio pranešimo paskelbimo. Visoje korespondencijoje turėtų būti pateikiama ši nuoroda:

M.10569 – KKR / GIP / CRUYSONE

Pastabas Komisijai galima siųsti e. paštu, faksu arba paštu. Kontaktiniai duomenys:

E. paštas COMP-MERGER-REGISTRY@ec.europa.eu

Faks. +32 2296 4301

Pašto adresas

| European Commission |
| --- |
| Directorate-General for Competition |
| Merger Registry |
| 1049 Bruxelles/Brussel |
| BELGIQUE/BELGIË |

European Commission

Directorate-General for Competition

Merger Registry

1049 Bruxelles/Brussel

BELGIQUE/BELGIË

---

(1)  OL L 24, 2004 1 29, p. 1 (Susijungimų reglamentas).

1

(2)  OL C 366, 2013 12 14, p. 5.

2

---

KITI AKTAI

Europos Komisija

| 2022 1 26 | LT | Europos Sąjungos oficialusis leidinys | C 40/16 |
| --- | --- | --- | --- |

2022 1 26

LT

Europos Sąjungos oficialusis leidinys

C 40/16

---

Paraiškos įregistruoti pavadinimą paskelbimas pagal Europos Parlamento ir Tarybos reglamento (ES) Nr. 1151/2012 dėl žemės ūkio ir maisto produktų kokybės sistemų 50 straipsnio 2 dalies a punktą

(2022/C 40/03)

Šiuo paskelbimu suteikiama teisė pareikšti prieštaravimą paraiškai pagal Europos Parlamento ir Tarybos (1) reglamento (ES) Nr. 1151/2012 51 straipsnį per tris mėnesius nuo šio paskelbimo dienos.

BENDRASIS DOKUMENTAS

„Wrångebäcksost“

ES Nr.: PDO-SE-02413 – 2018 m. kovo 14 d.

SKVN (X) SGN ( )

1.   [SKVN arba SGN] pavadinimas (-ai)

„Wrångebäcksost“

2.   Valstybė narė arba trečioji šalis

Švedija

3.   Žemės ūkio produkto arba maisto produkto aprašymas

3.1.   Produkto rūšis

1.3 klasė. Sūriai

3.2.   Produkto, kurio pavadinimas nurodytas 1 punkte, aprašymas

„Wrångebäcksost“ yra puskietis sūris, gaminamas iš termiškai apdoroto ekologiško riebaus karvės pieno.

Sūriui „Wrångebäcksost“ būdingos šios savybės:

Forma: sūris yra cilindro formos, 30–45 cm skersmens ir 10–18 cm aukščio.

Svoris: 8–13 kg.

Brandinimo laikotarpis: ne trumpiau kaip 9 mėnesiai.

Paviršius: ant žievės matomas pelėsis.

Spalva:

Paviršiaus: nuo oranžinės iki rusvai raudonos su tamsiai rudais atspalviais. Spalva kinta priklausomai nuo sūrio brandinimo trukmės.

Perpjauto sūrio paviršiaus: gelsva. Spalva priklausomai nuo sezono ir brandinimo gali būti nuo šviesiai gelsvos smėlio iki šviesiai geltonos su oranžiniais ruoželiais.

Tekstūra: perpjauto sūrio paviršius yra standus, retkarčiais gali būti skylėtas.

Konsistencija: tvirta ir kreminė su kristalais.

Aromatas: šiek tiek rūgštokas, juntamas diendaržio ir pieno kvapas.

Skonis: sodrus ir įvairialypis su ilgai burnoje išliekančiu poskoniu, umamio ir diendaržio skonio elementais, gana sūrus ir šiek tiek saldus.

Valgymo patirtis: tirpstantis burnoje.

Drėgnis: 34–38 %

Riebalų kiekis: 34–38 %

Riebalų kiekis sausojoje medžiagoje: 55–60 %

Baltymų kiekis: 21–24 %

Druskos kiekis: 1,7-2,1 %

Lakiosios karboksirūgštys: 14–27 mmol/kg

Laisvosios aminorūgštys: 32–46 g/kg

Oleino rūgšties ir palmitino rūgšties santykis: 0,8–0,9

3.3.   Pašarai (taikoma tik gyvūniniams produktams) ir žaliavos (taikoma tik perdirbtiems produktams)

Pieninių galvijų pašaras yra labai svarbus sūrio „Wrångebäcksost“ būdingosioms savybėms įgauti. Vasaros laikotarpiu, nuo balandžio 15 d. iki spalio 15 d., karvės laikomos lauke. Šiuo laikotarpiu pašarą daugiausia sudaro Guldkrokeno regione esančių ganyklų žolė ir žolelės. Ganyklos – tai dažniausiai kultivuojamos pievos ir kai kuriose vietose susidariusios natūralios ganyklos.

Tuo laikotarpiu, kai ganyklose auga per mažai žolės, kad būtų pakankamai pašaro, karvės šeriamos pašarų mišiniu, kurį sudaro silosas, šiaudai, javai (paprastieji miežiai (Hordeum vulgare), sėjamosios avižos (Avena sativa) ir paprastieji kviečiai (Triticum aestivum)), pašarinės / plačiasėklės pupos (Vicia faba), rapsų aliejaus išspaudos (pagamintos iš aliejinių rapsų grūdų (Brassica napus)), mineralai, druska ir kalkės.

Pievos apsėjamos pašarinių pievų sėklų mišiniu, kurį sudaro baltieji dobilai (Trifolium repens), pašariniai motiejukai (Phleum pratense), tikrieji eraičinai (Festuca pratensis), daugiametės svidrės (Lolium perenne), raudonieji eraičinai (Festuca rubra), pievinės miglės (Poa pratensis), paprastosios trūkažolės (Cichorium intybus), kmyniniai kuminai (Cuminum cyminum) ir siauralapiai gysločiai (Plantago lanceolata), o ariamosios pievos apsėjamos sėklų mišiniu, kurį sudaro raudonieji dobilai (Trifolium pratense), baltieji dobilai (Trifolium repens), mėlynžiedės liucernos (Medicago sativa), pašariniai motiejukai (Phleum pratense), tikrieji eraičinai (Festuca pratensis) ir daugiametės svidrės (Lolium perenne).

Pievos eksploatuojamos 6–8 metus, o ariamosios pievos – 3–5 metus iki tol, kol jos vėl iš naujo apsėjamos. Ilgas pūdymo laikotarpis sudaro sąlygas šioms ir iš aplinkinių vietovių vėjo atpūstoms sėkloms sudygti dirvožemyje. Tai reiškia, kad kiekvienais metais ganyklose ir pašarinėse pievose auga vis kitokių veislių augalai. Šį pokytį dar labiau skatina dirvožemių tipų įvairovė ir skirtingas dirvožemių gebėjimas išlaikyti vandenį. Todėl ypač ganyklose auginamų augalų veislės palaipsniui tampa panašios į natūraliose pievose aptinkamas veisles.

Ne mažiau kaip 85 % koncentratų ir stambiųjų pašarų turi būti pagaminta nustatytoje geografinėje vietovėje. Importuojami pašarai gali būti naudojami tik esant ekstremalioms oro sąlygoms, dėl kurių gali trūkti ūkyje pagaminamų pašarų.

Sūris „Wrångebäcksost“ gaminamas iš šviežio nepasterizuoto ekologiško nenugriebto karvės pieno, primelžto 4 punkte nurodytoje vietovėje. Pienas daugiausia gaunamas iš Švedijos juodmargių(SLB) ir švicų veislių karvių ir šių veislių mišrūnų. Karvės melžiamos du kartus per dieną. Pienas atšaldomas, kol bus panaudojamas pieninėje. Sūriui „Wrångebäcksost“ gaminti naudojamas pienas turi būti primelžtas ne anksčiau kaip prieš 24 valandas.

Sūrio „Wrångebäcksost“ savybes lemia pieno kokybė, o ne karvių veislė. Sporų ir bakterijų skaičius turi būti mažesnis nei 20 ir 50 atitinkamai enterokokų ir sporų atveju. Priklausomai nuo sezono, riebalų ir baltymų kiekis svyruoja atitinkamai nuo 3,8 % iki 4,4 % ir nuo 2,9 % iki 3,3 %. Didžiausi kiekiai būna žiemą. Gaminant sūrį „Wrångebäcksost“, riebalų ir baltymų santykis turėtų būti maždaug 1,15–1,30.

Laisvųjų riebalų rūgščių, pvz., sviesto rūgšties ir kaprino rūgšties, dėl kurių sūris gali būti karstelėjęs, dalis turi būti nedidelė (3,0–3,5 mmol/10 kg), kad sūrį būtų galima brandinti ilgą laiką, kurio reikia „Wrångebäcksost“ būdingosioms savybėms įgauti.

Gaminant sūrį „Wrångebäcksost“ leidžiama naudoti tik galvijų šliužo fermentą ir atitinkamas mezofilines pradines kultūras. Sūrio „Wrångebäcksost“ sudėtyje nėra jokių priedų, išskyrus valgomąją druską (NaCl).

3.4.   Specialūs gamybos veiksmai, atliktini nustatytoje geografinėje vietovėje

Visi etapai, nuo ganymo ir pieno gamybos iki rūgimo, turi būti atliekami 4 punkte nurodytoje nustatytoje geografinėje vietovėje.

3.5.   Specialios produkto, kurio pavadinimas nurodytas, pjaustymo, trynimo, pakavimo ir kt. taisyklės

–

3.6.   Specialios produkto registruotu pavadinimu ženklinimo taisyklės

–

4.   Glaustas geografinės vietovės apibūdinimas

„Wrångebäcksost“ sūrio gamybos vietovę sudaro regionas palei vakarinę Veterno ežero pakrantę, tradiciškai vadinamas Guldkrokenu. Jį sudaro Grevbeko, Mofalos, Noros ir Pietų Fogeloso savivaldybės ir Ju rajono miesto ir kaimo vietovės.

5.   Ryšys su geografine vietove

Guldkrokeno regioną sudaro pailga lyguma, esanti tarp Veterno ežero rytuose, ir vakaruose Tivedeno platumose esančio Hiokensoso masyvo. Didžiąją regiono dalį sudaro atvira žemės ūkio paskirties žemė.

Guldkrokeno vietovė yra palyginti palanki žemės ūkio veiklai vykdyti. Hiokensoso masyvas suteikia užuovėją nuo vakarų vėjų, o dėl netoliese esančio penkto pagal dydį Europos ežero Veterno temperatūra tampa švelnesnė. Dėl to Guldkrokeno vietovėje vidutinė temperatūra yra šiek tiek aukštesnė nei aplinkinėse vietovėse (apie 6 °C). Be to, saulėtų valandų skaičius yra didesnis, o vidutinis kritulių kiekis šiek tiek mažesnis (apie 500 mm, didžiausias – vasaros viduryje ir pabaigoje, o mažiausias – viduržiemį).

Dirvožemį sudaro mišinys iš skirtingo tipo dirvožemių: molio, smulkaus smėlio, dumblo, smėlingo dirvožemio, samanoto dirvožemio ir juodžemio. Taip susidaro įvairios ūkininkavimui palankios sąlygos pavienėse ir ariamosiose pievose. Hiokensoso vandens šaltiniai, nesvarbu, ar jie būtų paviršiniai ar požeminiai, papildo šią įvairovę.

Dėl palankių natūralių sąlygų tiek pašarų gamybai, tiek gyvulininkystei šiuo metu Guldkrokeno vietovėje gaminami pašarai naudojami ekologiško (patvirtinta KRAV) pieno gamybai, kuris yra sūrio „Wrångebäcksost“ gamybos pagrindas.

Viduramžių pabaigoje Guldkrokeno vietovėje buvo gaminamas sūris, kuris buvo tiekiamas Esterjotlando vienuolynams Alvastroje ir Vadstenoje. Po Reformacijos pieno gamyba tapo buitine veikla. Sūris pardavimui buvo pradėtas gaminti XIX a. viduryje. XX a. pradžioje Guldkrokeno vietovėje veikė apie 15 pieninių. Sūriai dažnai buvo atpažįstami pagal ūkio, kuriame jie buvo pagaminti, pavadinimą. Sūris „Wrångebäcksost“ yra vienas iš šių sūrių, kurie iš ankstyvaisiais metais buvo gaminami pieno ūkyje Wrångebäck.

Sūrio „Wrångebäcksost“ komercinė gamyba buvo nutraukta septintajame dešimtmetyje, o 2008 m. atnaujinta vadovaujant sūrio gamintojui, kuris septintajame dešimtmetyje buvo atsakingas už sūrio „Wrångebäcksost“ gamybą. Todėl su sūrio gamyba ir perdirbimu susijusi praktinė patirtis, kurią sūrio gamintojai įgijo iš savo pirmtako ir kuri nuo 1889 m. buvo perduodama iš kartos į kartą, dabar pasiekė ir naująją kartą. Sūris „Wrångebäcksost“ ir toliau gaminamas amatų pagrindu pagal pirminį receptą.

Sūris spaudžiamas po išrūgomis ir brandinamas 90–94 % drėgnumo sąlygomis. Pirmus tris mėnesius sūris brandinamas 14–15 °C temperatūroje ant lygių kėnio medienos lentynų. Pirmąsias tris savaites sūriai apverčiami kasdien. Tuo metu sūriai taip pat kasdien plaunami 5 % druskos tirpalu (NaCl), siekiant paskatinti mikroorganizmų augimą sūrio paviršiuje ir apsaugoti jį nuo nepageidaujamo pelėsio augimo. Kitus du mėnesius sūris apverčiamas ir plaunamas druskos tirpalu tris kartus per savaitę.

Brandinimo procesas tęsiasi esant 10–11 °C temperatūrai ir 90–94 % drėgnumui. Per šį laikotarpį sūris kartą per savaitę apverčiamas ir plaunamas druskos tirpalu.

Sūris „Wrångebäcksost“ brandinamas bent devynis mėnesius. Brandinimo metu sūrio svoris sumažėja maždaug 12–14 %.

Dėl plovimo druskos tirpalu ant sūrio užauga pelėsių bakterijos, įskaitant Brevibacterium linens bakterijas. Daugelis šių bakterijų rūšių yra būdingos vietovei ir auga ant sūrio paviršiaus. Šie mikroorganizmai perkeliami nuo vieno sūrio ant kito plaunant senesnius sūrius druskos tirpalu, kuris vėliau naudojamas jaunesniems sūriams plauti. Pelėsių bakterijos turi didelį poveikį sūrio aromatui ir skoniui ir yra labai svarbios brandinimo procese, kad sūris įgautų sūriui „Wrångebäcksost“ būdingas savybes.

Sūrio „Wrångebäcksost“ savybės taip pat priklauso nuo žmonių gebėjimo naudoti, pritaikyti ir valdyti natūralias Guldkrokeno vietovės sąlygas gyvūnų pašarams ir pienui gaminti. Pievų ir ariamųjų pievų sėklų mišinyje specialiai atrinktos sėklos, kurios pritaikytos prie įvairių Guldkrokeno vietovės auginimo sąlygų ir atitinka ekologinio sertifikavimo reikalavimus, taip pat jos yra tinkamos pieninių gyvulių pašaro gamybai, kad iš jų būtų gaunamas aukštos kokybės pienas, tinkamas sūriui „Wrångebäcksost“ gaminti.

Puiki pieno kokybė, visiškai kontroliuojamas sūrių gamybos procesas ir gerai pritaikyta brandinimo strategija yra būtinos sąlygos geram brandinimo pajėgumui ir labai mažam lakiųjų karboksirūgščių kiekiui, kuris būdingas sūriui „Wrångebäcksost“, susidaryti. Būtent dėl tų pačių sąlygų įmanoma proteolizė ir palyginti didelė arginino deaminazė, todėl sūriui „Wrångebäcksost“ tai suteikia galimybę formuoti intensyvų aromatą.

Būtent dėl pieniniams gyvūnams tiekiamų tinkamų puikios kokybės pašarų sūris „Wrångebäcksost“ pasižymi idealiu oleino rūgšties ir palmitino rūgšties santykiu. Oleino rūgšties ir palmitino rūgšties santykis taip pat yra sūriui „Wrångebäcksost“ būdingo kremiškumo priežastis ir dėl jo šis sūris juslinio vertinimo metu apibūdintas kaip „tirpstantis burnoje“.

Sūrio „Wrångebäcksost“ savybės labai skiriasi nuo tradicinių puskiečių Europos sūrių, pagamintų iš termiškai apdoroto pieno. Savybes lemia gerai integruotas gamybos procesas – nuo pašarų gamybos iki subrandinto sūrio, kurio gamyba grindžiama senomis amatininkų tradicijomis.

Nuoroda į paskelbtą specifikaciją

(šio reglamento 6 straipsnio 1 dalies antra pastraipa)

https://www.livsmedelsverket.se/globalassets/produktion-handel-kontroll/livsmedelsinformation-markning-halsopastaenden/skyddade-beteckningar/2017-01461-34-ansokan_wrangebacksost_2020_06_14.pdf

---

(1)  OL L 343, 2012 12 14, p. 1.

---

| 2022 1 26 | LT | Europos Sąjungos oficialusis leidinys | C 40/20 |
| --- | --- | --- | --- |

2022 1 26

LT

Europos Sąjungos oficialusis leidinys

C 40/20

---

Pranešimo apie vyno sektoriaus produkto specifikacijos standartinio pakeitimo patvirtinimą paskelbimas pagal Komisijos deleguotojo reglamento (ES) 2019/33 17 straipsnio 2 ir 3 dalis

(2022/C 40/04)

Šis pranešimas skelbiamas pagal Komisijos deleguotojo reglamento (ES) 2019/33 17 straipsnio 5 dalį (1).

PRANEŠIMAS APIE STANDARTINIO PAKEITIMO PATVIRTINIMĄ

„Almansa“

PDO-ES-A0044-AM04

Pranešimo data: 2021 10 26

PATVIRTINTO PAKEITIMO APRAŠYMAS IR PAGRINDIMAS

1.   Su liekamojo cukraus analitiniais parametrais susijusių terminų suderinimas su galiojančiais teisės aktais

Aprašymas

Remiantis 2018 m. spalio 17 d. Komisijos reglamento (ES) 2019/34 20 straipsniu, kuriame nustatytas bendro cukraus kiekio, išreikšto fruktozės ir gliukozės kiekiu, kriterijus, analitinis parametras „liekamasis cukrus“ nuo šiol įvardijamas kaip „bendras cukraus kiekis, išreikštas fruktozės ir gliukozės kiekiu“.

Todėl keičiamas produkto specifikacijos 2.1 punktas, tačiau bendrasis dokumentas nekeičiamas.

Tai yra standartinis pakeitimas, nes juo pakoreguojami fizinėms ir cheminėms savybėms nusakyti vartojami terminai. Galutinio produkto aprašymas nekeičiamas – produktas išlaiko dalyje „Ryšys (-iai) su geografine vietove“ aprašytas savybes ir pobūdį, kuriuos lemia gamtinių ir žmogiškųjų veiksnių tarpusavio ryšys. Todėl laikoma, kad šis pakeitimas nepriklauso nė vienai iš Reglamento (ES) 2019/33 14 straipsnio 1 dalyje nustatytų pakeitimų rūšių.

Pagrindimas

Būtina patikslinti, kokiais terminais įvardijamas cukraus kiekis vynuose.

2.   Analitinių parametrų peržiūra

Aprašymas

Daromi šie pakeitimai: sumažinamas rūgštingumas ir raudonųjų vynų spalvos intensyvumo riba.

Be to, pakeičiamos vynų rūšys. Dabar vynai yra šių rūšių: baltieji ir rožiniai sausi vynai, raudonieji sausi vynai, pusiau sausi vynai, pusiau saldūs ir saldieji vynai, taip pat rūšiniai putojantys vynai.

Atitinkamai keičiamas produkto specifikacijos 2 punktas ir bendrojo dokumento 4 punktas.

Šis pakeitimas laikomas standartiniu pakeitimu, nes nedaro jokios įtakos galutiniam produktui – produktas išlaiko dalyje „Ryšys (-iai) su geografine vietove“ aprašytas savybes ir pobūdį, kuriuos lemia gamtinių ir žmogiškųjų veiksnių tarpusavio ryšys. Todėl laikoma, kad šis pakeitimas nepriklauso nė vienai iš Reglamento (ES) 2019/33 14 straipsnio 1 dalyje nustatytų pakeitimų rūšių.

Pagrindimas

Bendrojo rūgštingumo sumažinimas 0,5 g/l: pastaraisiais metais išaugo vidutinė temperatūra, dėl to sumažėjo visų vynuogių veislių uogų rūgštingumas. Todėl vynų bendrasis rūgštingumas tapo mažesnis, be to, jį dar labiau mažina ilgas vynų laikymas statinėse, nes nusėda vyno rūgšties druskos. Dėl šios priežasties nuspręsta pakoreguoti fizinius ir cheminius rodiklius.

Raudonųjų vynų mažiausio spalvos intensyvumo sumažinimas: SKVN „Almansa“ gamybos vietovėje auginamos įvairios vyninių vynuogių veislės. Tai ir „Garnacha Tintorera“ veislė, iš kurios uogų pagamintų vynai savaime būna labai intensyvios spalvos, ir „Monastrell“ ir „Garnacha Tinta“ veislės, iš kurių pagaminti vynai būna švelnesni, vidutinio intensyvumo spalvos. Pastarąjį dešimtmetį rinkose buvo paklausūs vienos vynuogių veislės, vaisiškesni vynai – tokius pamėgo į vyno kultūrą įsiliejusi naujoji vartotojų karta. Visų vyno daryklų vynininkystės specialistai turi turėti reikiamų priemonių, kad galėtų gaminti nacionalinės ir tarptautinės rinkos poreikius atitinkančius ir tuo pat metu SKVN gamybos vietovės ir naudojamų vynuogių veislių savybėmis pasižyminčius vynus.

Sumažinus mažiausią raudonųjų vynų spalvos intensyvumą, jų kokybė nenukenčia, greičiau priešingai. Plačiau išnaudojamos įvairių vietovėje auginamų vynuogių veislių galimybės iš jų uogų pagaminant subtilesnius, sudėtingesnius ir patrauklesnius vynus.

3.   Naujas juslinių savybių apibrėžimas

Aprašymas

Pakeičiamas įvairių rūšių vynų juslinių savybių aprašymas.

Atitinkamai keičiamas produkto specifikacijos 2.2 punktas ir bendrojo dokumento 4 punktas.

Tai yra standartinis pakeitimas, nes juo pakoreguojamos juslinės savybės, taip siekiant sudaryti sąlygas geriau jas patikrinti atliekant juslinių savybių tyrimą, tačiau produkto aprašymas nekeičiamas ir jis išlaiko dalyje „Ryšys (-iai) su geografine vietove“ aprašytas savybes ir pobūdį, kuriuos lemia gamtinių ir žmogiškųjų veiksnių tarpusavio ryšys. Todėl laikoma, kad šis pakeitimas nepriklauso nė vienai iš Reglamento (ES) 2019/33 14 straipsnio 1 dalyje nustatytų pakeitimų rūšių.

Pagrindimas

Įdiegus standartą UNE-EN-ISO 17065, kuriuo reikia vadovautis tikrinant specifikaciją, būtina iš dalies pakeisti saugomų vynų juslinių savybių aprašymą, kad tas savybes būtų galima susieti su deskriptoriais, kuriuos juslinių savybių ekspertų grupė galėtų vertinti pagal standarto UNE-EN-ISO 17025 principus.

4.   Pagrindinių vynininkystės metodų suderinimas

Aprašymas

| — | Išbraukiami kai kurie su vynininkyste susiję reikalavimai, o raudonųjų vynuogių spaudimo išeiga padidinama tiek, kad neviršytų 74 litrų vyno iš 100 kilogramų vynuogių. Baltųjų vynuogių spaudimo išeiga lieka 70 litrų vyno iš 100 kilogramų vynuogių. |
| --- | --- |

—

Išbraukiami kai kurie su vynininkyste susiję reikalavimai, o raudonųjų vynuogių spaudimo išeiga padidinama tiek, kad neviršytų 74 litrų vyno iš 100 kilogramų vynuogių. Baltųjų vynuogių spaudimo išeiga lieka 70 litrų vyno iš 100 kilogramų vynuogių.

| — | Draudžiama maišyti baltųjų ir raudonųjų veislių vynuoges. |
| --- | --- |

—

Draudžiama maišyti baltųjų ir raudonųjų veislių vynuoges.

| — | Nustatomos alkoholio kiekio vynuogėse ribinės vertės. |
| --- | --- |

—

Nustatomos alkoholio kiekio vynuogėse ribinės vertės.

| — | Draudžiama kaitinti siekiant išgauti intensyvesnę spalvą. |
| --- | --- |

—

Draudžiama kaitinti siekiant išgauti intensyvesnę spalvą.

Atitinkamai iš dalies pakeičiami specifikacijos 3 ir 5 punktai bei bendrojo dokumento 5 punktas.

Šie pakeitimai laikomi standartiniais pakeitimais, nes nedaro jokios įtakos saugomam produktui – produktas išlaiko dalyje „Ryšys (-iai) su geografine vietove“ aprašytas savybes ir pobūdį, kuriuos lemia gamtinių ir žmogiškųjų veiksnių tarpusavio ryšys. Todėl laikoma, kad šis pakeitimas nepriklauso nė vienai iš Reglamento (ES) 2019/33 14 straipsnio 1 dalyje nustatytų pakeitimų rūšių.

Pagrindimas

Pastaraisiais metais vyno sektoriuje, kaip ir kitose žemės ūkio ir maisto pramonės šakose, technologijos pažengė į priekį. Dėl to atsirado naujų darbo priemonių, kuriomis vynininkystės specialistai gali gaminti patrauklesnius, tvaresnius ir ekologiškesnius vynus. Specifikacijoje nurodyti vynininkystės metodai daugeliu atžvilgių pasenę. Jais neatsižvelgiama nei į naujas vynininkystės technologijas, nei į naujus gamybos tipus, nei į naujas šiuo metu rinkoje paklausias vynų rūšis. Tarp tų vynininkystės metodų yra ir šie: visiškas cukraus fermentavimas, trumpiausios maceracijos trukmės nustatymas, fermentacijos temperatūros ribojimas arba spaudimo išeigos ribojimas iki 70 % vyno. Šie metodai ne tik nepadeda gerinti vyno kokybės, bet ir daugeliu atžvilgių riboja vynininkystės specialistų galimybes per kiekvieną gamybos procesą išgauti iš vynuogių viską, ką jos turi geriausio. Todėl pagrindinis vynininkystės metodų tikslas turi būti kokybiško vyno gamyba išnaudojant kiekvienos specialistų komandos išmanymą, patirtį ir žinias, kaip taikyti geriausius vynininkystės metodus ir kaip išlaikyti specifikacijoje apibrėžtas SKVN „Almansa“ žymimų vynų savybes.

Raudonųjų vynuogių spaudimo išeigos padidinimas nuo 70 iki 74 litrų iš 100 kg vynuogių grindžiamas tuo, kad, šiek tiek padidinus kai kurių šioje gamybos vietovėje augančių vynuogių veislių, tokių kaip „Monastrell“, „Cabernet“, „Garnacha“ arba „Merlot“, spaudimo slėgį, gaunama itin kokybiška aukštos polifenolių koncentracijos misa, kurią, norint neviršyti nustatytų apribojimų, šiandien tenka išpilti.

Tad 4 % padidinus išeigą pagerinama iš tam tikrų, mažiau antocianinų ir polifenolių turinčių SKVN „Almansa“ vyninių vynuogių veislių gaminamų vynų kokybė. Šitaip gaunamas daugiau minėtų junginių turintis vynas.

O draudimo maišyti raudonųjų ir baltųjų veislių vynuoges tikslas yra išsaugoti vietovės raudonųjų vynų išraiškingumą ir savitumą, kartu, kaip pagrindinę saugomos kilmės vietos nuorodos vynus išskiriančią savybę, išlaikant raudonųjų vynuogių veislių nulemtą spalvos intensyvumą, taninų koncentraciją ir aromatus. Todėl nuspręsta, kad šitaip sumaišius uogas minėtosios savybės pakinta, o saugomi vynai netenka svarbiausių juos iš kitų išskiriančių savybių, kuriomis ir yra grindžiama SKVN, šitaip prarandanti vieną iš svarbiausių išskirtinių savo bruožų.

Kalbant apie vynuogių sunokimo laipsnį, įrodyta, kad vynininkystėje tai – svarbiausias kokybiško vyno veiksnys. Iš nuskintų vynuogių, kurių alkoholio koncentracija neatitinka nustatytų verčių, pagaminti vynai nepasižymi tikrosiomis vynų su saugoma kilmės vietos nuoroda savybėmis, todėl griauna dabartinį šios vynuogių auginimo vietovės įvaizdį ir prestižą.

Be to, šios SKVN vynais siekiama pabrėžti skirtumus tarp saugomų ir kitose vietovėse gaminamų vynų, o nepabandžius išnaudoti visų SKVN vietovėje auginamų vynuogių galimybių, tų skirtumų nebūtų įmanoma pasiekti.

Kalbant apie kaitinimo metodus, lemiamą reikšmę išgaunant kiekvienos vynuogių veislės savybes turi odelių maceracijos su misa laikas. Spalvos intensyvumo didinimo kaitinant metodais neįmanoma užtikrinti, kad odelės būtų išsaugomos tiek laiko, kiek reikia, kad vynui būtų perteikiami naudojant natūralią maceraciją išgaunami aromatai ir skoniai. Naudojant šiuos metodus pagaminamas geros kokybės vynas, tačiau jis netenka SKVN „Almansa“ vynams būdingo savitumo. Todėl nuspręsta uždrausti šiuos metodus naudoti.

5.   Naujų vyninių vynuogių veislių įtraukimas

Aprašymas

Įtraukiamos dvi naujos vyninių vynuogių veislės: baltųjų vynuogių veislė „Macabeo“ ir raudonųjų vynuogių veislė „Cabernet Franc“.

Atitinkamai iš dalies keičiamas specifikacijos 6 punktas, tačiau šis pakeitimas bendrajam dokumentui įtakos neturi, nes šios veislės įtraukiamos kaip antrinės veislės.

Šis pakeitimas laikomas standartiniu pakeitimu, nes pagaminamos tos pačios vyno rūšys, pasižyminčios dalyje „Ryšys (-iai) su geografine vietove“ aprašytomis savybėmis ir pobūdžiu, kuriuos lemia gamtinių ir žmogiškųjų veiksnių tarpusavio ryšys. Todėl laikoma, kad šis pakeitimas nepriklauso nė vienai iš Reglamento (ES) 2019/33 14 straipsnio 1 dalyje nustatytų pakeitimų rūšių.

Pagrindimas

Šios vyninių vynuogių veislės jau auginamos SKVN „Almansa“ gamybos vietovėje. Iš jų gaminami šios SKVN produkto specifikacijoje nurodytas savybes atitinkantys vynai. Jų įtraukimas grindžiamas dabartine rinkos paklausa.

6.   Naujas kitų sąlygų (ženklinimo) tekstas

Aprašymas

Iš dalies keičiama procentinė dalis, leidžianti nurodyti vienos vynuogių veislės pavadinimą. Išbraukiami du tradiciniai terminai („Superior“ ir „Rancio“).

Atitinkamai keičiamas produkto specifikacijos 8 punktas ir bendrojo dokumento 9 punktas.

Tai yra standartinis pakeitimas, nes atnaujinamos taisyklės ir suderinami taikomi reikalavimai. Pritaikius šį pakeitimą gaminami tų pačių rūšių vynai, pasižymintys tomis pačiomis savybėmis, kaip ir SKVN vynai. Todėl laikoma, kad šis pakeitimas nepriklauso nė vienai iš Reglamento (ES) 2019/33 14 straipsnio 1 dalyje nustatytų pakeitimų rūšių.

Pagrindimas

Pirmojoje pastraipoje atnaujinama procentinė dalis, leidžianti etiketėje nurodyti vieną vynuogių veislę: 85 %. Taip ši procentinė dalis suderinama su galiojančiu teisės aktu – Komisijos deleguotuoju reglamentu (ES) 2019/33 [50 straipsnio 1 dalies a punkto i papunkčiu]. Trečioje pastraipoje išbraukiami du pasenę tradiciniai terminai.

7.   Atnaujinama informacija apie sertifikavimo įstaigas ir galiojančius teisės aktus

Aprašymas

Atnaujinamas įgaliotų kontrolės įstaigų sąrašas ir nuoroda į galiojančius Sąjungos reglamentus.

Atitinkamai keičiami produkto specifikacijos 8 ir 9 punktai, tačiau bendrasis dokumentas nekeičiamas.

Tai yra standartinis pakeitimas, nes atnaujinamas įgaliotų sertifikavimo įstaigų ir galiojančių teisės aktų sąrašas. Todėl laikoma, kad šis pakeitimas nepriklauso nė vienai iš Reglamento (ES) 2019/33 14 straipsnio 1 dalyje nustatytų pakeitimų rūšių.

Pagrindimas

Šiuos duomenis būtina atnaujinti.

BENDRASIS DOKUMENTAS

1.   Produkto pavadinimas

Almansa

2.   Geografinės nuorodos tipas

SKVN – saugoma kilmės vietos nuoroda

3.   Vynuogių produktų kategorijos

| 1. | Vynas |
| --- | --- |

1.

Vynas

| 5. | Rūšinis putojantis vynas |
| --- | --- |

5.

Rūšinis putojantis vynas

4.   Vyno (-ų) aprašymas

1.   Baltieji ir rožiniai sausi vynai

TRUMPAS APRAŠYMAS

Baltieji vynai yra lengvi, vidutinės alkoholio koncentracijos, nuo šviesiai geltonos iki auksinės spalvos. Vyrauja vaisių aromatai, tačiau juos gali lydėti medienos ar skrudinto maisto kvapai. Vynai pasižymi maloniu rūgštumu. Jų skonis gaivus ir vaisinis. Gali būti juntami lengvi medienos ir skrudinto maisto poskoniai.

Rožinių vynų spalva būna nuo rožinės braškių spalvos iki aviečių ar lašišų rožinės spalvos. Jie gaivūs, lengvi, vidutinio rūgštumo. Šių vynų skonis ryškus, su vaisių prieskoniu.

| * | Didžiausios visuminės alkoholio koncentracijos vertė negali viršyti atitinkamuose Europos Sąjungos teisės aktuose nustatytų ribų. |
| --- | --- |

*

BENDROSIOS ANALITINĖS SAVYBĖS

Didžiausia visuminė alkoholio koncentracija (tūrio %)

–

Mažiausia faktinė alkoholio koncentracija (tūrio %)

11,5

Mažiausias bendrasis rūgštingumas

4 g/l vyno rūgšties

Didžiausias lakusis rūgštingumas (miliekvivalentais viename litre)

10

Didžiausias bendras sieros dioksido kiekis (miligramais viename litre)

180

2.   Baltieji, rožiniai ir raudonieji pusiau sausi, pusiau saldūs ir saldieji vynai

TRUMPAS APRAŠYMAS

Šių vynų spalva ir aromatas primena tos pačios veislės sausų vynų spalvą ir aromatą.

Alkoholio koncentracijos, rūgštingumo ir liekamojo cukraus kiekio požiūriu jų skonis subalansuotas.

| * | Didžiausios visuminės alkoholio koncentracijos vertė negali viršyti atitinkamuose Europos Sąjungos teisės aktuose nustatytų ribų. |
| --- | --- |

*

| * | Didžiausias bendras sieros dioksido kiekis – 180 mg/l, jei bendras cukraus kiekis, išreikštas fruktozės ir gliukozės kiekiu, yra didesnis nei 5 g/l, ir neviršija teisės aktais nustatytos ribinės vertės, jei bendras cukraus kiekis, išreikštas fruktozės ir gliukozės kiekiu, yra mažesnis nei 5 g/l. |
| --- | --- |

*

BENDROSIOS ANALITINĖS SAVYBĖS

Didžiausia visuminė alkoholio koncentracija (tūrio %)

–

Mažiausia faktinė alkoholio koncentracija (tūrio %)

9

Mažiausias bendrasis rūgštingumas

3 g/l vyno rūgšties

Didžiausias lakusis rūgštingumas (miliekvivalentais viename litre)

16,7

Didžiausias bendras sieros dioksido kiekis (miligramais viename litre)

–

3.   Sausas raudonasis vynas

TRUMPAS APRAŠYMAS

Vidutinio intensyvumo ar intensyvi šių vynų spalva būna nuo raudonų iki violetinių, purpurinių, granatinių, vyšnių raudonumo ar rubinų atspalvių. Taip pat jie gali būti ir čerpių raudonumo atspalvio.

Savitas vynų aromatas būna vidutiniškai ar labai stiprus, taip pat gali būti juntami medienos ar skrudinto maisto aromatai.

Šie vynai būna vidutiniškai stipraus ar stipraus, gerai subalansuoto ir geros struktūros skonio, kartais pasižyminčio savitu medienos ir skrudinto maisto poskoniais.

| * | Didžiausios visuminės alkoholio koncentracijos vertė negali viršyti atitinkamuose Europos Sąjungos teisės aktuose nustatytų ribų. |
| --- | --- |

*

BENDROSIOS ANALITINĖS SAVYBĖS

Didžiausia visuminė alkoholio koncentracija (tūrio %)

–

Mažiausia faktinė alkoholio koncentracija (tūrio %)

12

Mažiausias bendrasis rūgštingumas

4 g/l vyno rūgšties

Didžiausias lakusis rūgštingumas (miliekvivalentais viename litre)

11,7

Didžiausias bendras sieros dioksido kiekis (miligramais viename litre)

150

4.   Rūšinis putojantis vynas

TRUMPAS APRAŠYMAS

Šių vynų burbuliukai smulkūs, ilgai išliekantys. Baltieji vynai būna nuo blyškių iki žvilgių auksinių atspalvių, o rožiniai vynai – nuo rožinio iki čerpių atspalvio. Aromatas savitas ir vaisinis. Vyno „Reserva“ aromatai intensyvūs. Vyno skonis subalansuotas, švelnus.

| * | Didžiausios visuminės alkoholio koncentracijos vertė negali viršyti atitinkamuose Europos Sąjungos teisės aktuose nustatytų ribų. |
| --- | --- |

*

BENDROSIOS ANALITINĖS SAVYBĖS

Didžiausia visuminė alkoholio koncentracija (tūrio %)

–

Mažiausia faktinė alkoholio koncentracija (tūrio %)

10

Mažiausias bendrasis rūgštingumas

3,5 g/l vyno rūgšties

Didžiausias lakusis rūgštingumas (miliekvivalentais viename litre)

13,3

Didžiausias bendras sieros dioksido kiekis (miligramais viename litre)

185

5.   Vyno gamybos metodai

5.1.   
  Pagrindiniai vynininkystės metodai

Pagrindinis vynininkystės metodas

Spaudžiant misą arba vyną, taip pat atskiriant išspaudas naudojamas tinkamas spaudimo slėgis, kad spaudimo išeiga neviršytų 74 litrų vyno iš 100 kg raudonųjų vynuogių ir 70 litrų vyno iš 100 kg. baltųjų vynuogių.

Gaminant raudonuosius vynus maceracija negali trukti trumpiau nei 48 valandas.

Baltųjų veislių vynuoges ir raudonųjų veislių vynuoges maišyti draudžiama.

Brandinimui turi būti naudojama ąžuolinė tara, o jos talpa turi atitikti galiojančių teisės aktų nustatytas tradicinių terminų naudojimui taikomas ribines vertes.

Vynas brandinamas statinėse.

5.2.   
  Didžiausias gamybos kiekis

Taurės forma genimi baltųjų vynuogių veislių vynmedžiai

7 860 kilogramų vynuogių iš hektaro

55 hektolitrai iš hektaro

Taurės forma genimi raudonųjų vynuogių veislių vynmedžiai

6 430 kg vynuogių iš hektaro

47,58 hektolitro iš hektaro

Gyvasienės forma genimi baltųjų vynuogių veislių vynmedžiai

11 430 kg vynuogių iš hektaro

80 hektolitrų iš hektaro

Gyvasienės forma genimi raudonųjų vynuogių veislių vynmedžiai

10 000 kg vynuogių iš hektaro

74 hektolitrai iš hektaro

6.   Nustatyta geografinė vietovė

Ją sudaro toliau išvardytose savivaldybėse esantys sklypai ir vynuogynai:

| — | Almansa. |
| --- | --- |

—

Almansa.

| — | Alpera. |
| --- | --- |

—

Alpera.

| — | Bonete. |
| --- | --- |

—

Bonete.

| — | Corral Rubio. |
| --- | --- |

—

Corral Rubio.

| — | Higueruela. |
| --- | --- |

—

Higueruela.

| — | Hoya Gonzalo. |
| --- | --- |

—

Hoya Gonzalo.

| — | Pétrola. |
| --- | --- |

—

Pétrola.

| — | Chinchilla: vietovės ribas žymi tarnybinis kelias AB-402 (jungiantis Horną ir Venta de Alhamą). Vienoje pusėje ji ribojasi su Petrolos ir Koral Rubijaus savivaldybėmis, kitoje – su Bonetės, Higeruelos ir Hoja Gonsalo savivaldybėmis. |
| --- | --- |

—

Chinchilla: vietovės ribas žymi tarnybinis kelias AB-402 (jungiantis Horną ir Venta de Alhamą). Vienoje pusėje ji ribojasi su Petrolos ir Koral Rubijaus savivaldybėmis, kitoje – su Bonetės, Higeruelos ir Hoja Gonsalo savivaldybėmis.

7.   Pagrindinės vyninių vynuogių veislės

„GARNACHA TINTORERA“

„MONASTRELL“

„VERDEJO“

8.   Ryšys (-iai) su geografine vietove

8.1.   
  Vynas

Saugomos kilmės vietos nuorodos „Almansa“ gamybos vietovė plyti pereinamajame regione. Vynuogynai auga lygumose, kurių dirvožemiai laidūs, turintys daug klinčių ir mažai maistinių medžiagų. Be to, vidutinis kritulių kiekis yra mažas: neviršija 250 mm per metus. Dėl nedidelio kritulių kiekio, dirvožemio laidumo ir nedidelio derlingumo gaminami itin aromatingi intensyvios spalvos vynai.

8.2.   
  Rūšinis putojantis vynas

Ekstremali temperatūra ir klintingas dirvožemis palankūs auginti vynuogių veisles, iš kurių gaminami aptakaus skonio ir subalansuoti vynai. Be to, sausros ir didelis saulėtumas lemia natūralią alkoholio koncentraciją ir galima pagaminti nustatytos alkoholio koncentracijos vynus. Ankstesniame punkte minėti vynai naudojami kaip pagrindiniai vynai, iš kurių gaminamas putojantis vynas. Todėl duomenys apie jų ryšį su vietove galioja ir putojantiems vynams.

9.   Kitos pagrindinės sąlygos (išpilstymas, ženklinimas, kiti reikalavimai)

Teisinis pagrindas

Nustatyta nacionalinės teisės aktuose.

Papildomų sąlygų rūšis

Papildomos su ženklinimu susijusios nuostatos

Sąlygos aprašymas

Norint naudoti vienos konkrečios vynuogių veislės nuorodą, būtina, kad vynui gaminti būtų naudojama bent 85 % tos veislės vynuogių ir tai būtų užregistruota vynų žurnaluose.

NUORODA Į PRODUKTO SPECIFIKACIJĄ

http://pagina.jccm.es/agricul/paginas/comercial-industrial/consejos_new/pliegos/Mod_AM04%20_ALMANSA_cc_20210423.pdf

---

(1)  OL L 9, 2019 1 11, p. 2.

---